cyanic-selkie/wikianc huggingface dataset:
Yoŋ loluu nɛ i-nɩmaŋɖɩɣʋ: lɛɣtʋ nɛ aɖaŋnaa
Yoŋ nɩmaŋɖɩɣʋ tɔm taa’lɛ, Kɩjɛkʋjɛbʋ diplomasii pɩzɩɣ kʋtʋʋzɩ m̀bʋ pála yɔ: paɖʋʋ ɛyaa pála ankɛɛtɩnaa, paɖʋʋ ɛyaa nɛ pakatʋʋ koyindɩnaa nɛ pɔñɔɔzʋʋ pɛ-hɛkʋdaa, yee pɩdacaɣ nɛ ɖamanɩnaʋ wɛɛ kɔyɔ, paayeki nɛ tɔm lɩɩ, koyindɩnaa taa weyi ɛ-ñʋʋ taa wɛ ɖoŋ nɛ ɛɛnɩɣ tɔm yɔ, pɛfɛzɩɣ ɛ-ɛsɛ se ɛlaba pɛcɛkɩ e-lila nɛ ɛwɛɛ e-ɖeke nɔɔyʋ eekeŋna-ɩ, pákatɩɣ yoyaa nɖekenɖeke, pa nɛ wɛ pɔcɔɔlʋʋ, pɛhɛzɩɣ pa-laŋga nɛ papɩsɩɣna yoyaa lalaa yɔɔ nɛ péyéle nɛ ɖamayɔɔdɩnaʋ wɛɛ, cɔɔlʋʋ nɛ ɖamanɩnaʋ wɛɛ, nɛ tɔm taa tɛyʋʋ wɛɛ.
Pʋmʋnaa se ajɛyakpeekpetɔmnam aŋgba nɛ kɛbɛlɛsaɣajɛtɔmnamaŋgba, ajɛya taa kewiyisi nɛ aŋgba mɛwɛmandɩyɔɔwaa paɖʋ yoŋkaʋkaɣʋ tɔm pa-tʋma labʋ taa, ɖɔɖɔ lɛ, pɔ́tɔzɩ ɛyaa nabɛyɛ yoŋkaʋkaɣʋ tʋma ndɩndɩ taa, pɛkpɛndɩ-wɛ nɛ yoŋkaʋkaɣʋ ɖʋ politikinaa mba yɔ, pefengiɣ nɛ panaɣ se ɛyaa tɩŋgɩɣ pɩ-yɔɔ.
Yoŋkaʋkaɣʋ nɩmaŋ tɩŋgɩɣ tɩŋgʋʋ m̀bʋ yɔ, ḿbʋ́ yɔ, ɛlɛ nɔɔyʋ ɛdaamaɣzɩ se kpeekpe’lɛ: -	(a) páɖʋ ɛsɔzɛyaa, awiya nɛ kaɖɩsɩ nɛ pamɩzʋʋ yoŋkaʋkaɣʋ tɔm nɛ pɔcɔŋna ɖɔɖɔ nɛ panaɣ se ɛyaa nɩɣ tɔm lɛ pɔɖɔŋ tɩ-yɔɔ; pálɩzɩ tiyiyaa nabɛyɛ, pɔ́cɔʋ CEDEAO Ƞgbɛyɛ taa ajɛya taa nɛ pátɩ́ panaɣ yoŋ nɛ laŋhɛzɩyɛ pɔ-tɔm naʋ mbʋ ajɛya ana a-taa yɔ pɩ-tɔm nɛ pa-maɣmaɣ pála lɩmaɣza nɩmaŋ weyi pátɩŋgɩ nɛ pɔ́tɔ ñaɖɩŋ nɩmaŋ yɔ, ɩ-yɔɔ (ɛyaa mba yoŋnɩmaʋɖɩɣʋ tɔm taɣna-wɛ yɔ, pekpeɣli pála kpɛlɛkʋʋ nɛ ñɩnʋʋ kediizaɣ). -	(b) ɖamanɩnaʋcɔɔlʋʋ -	(c) tɔmñɔɔzʋʋyɔɔkpaʋnɛtibu -	(d) ɖamapɛ́lʋʋ -patʋlɩ nɩmaŋ nɩɩyɩ nɛ koyindinaa pɩzɩɣ pɔyɔɔdʋʋna ɖama -	(e) palɩzɩ sɔɔjanaa pasɩŋgɩ kaɖɛlona taa kɩɛkʋ sɩŋgʋʋ -	(f) páwɩlɩ koyindɩnaa se papɩzɩɣ pataɣ ɖama liu
Ɖɩɩyɔɔdʋʋ yem: mbʋ papɩzɩɣ pála nɛ ɛyaa na nɛ petisi yɔ, mbʋ yɔ: -	(a) Ɛyaa ɩnɩɩna ɖama politiki nɩmaŋ nɛ kɩ-paɣtʋ pɔ-yɔɔ lɛ pɩsa nɛ pɔyɔɔdɩ ɖɔɖɔ laŋhɛzɩyɛ nɛ ɖiɣɖiɣcaɣʋ tɔm nɛ pamʋna ɖama -	(b) afrikiwɩsɩɖɩɖʋyɛ ajɛya taa lɛ, pánɩɩna ɖama nabʋyʋ yɔɔ nɛ yee pɩ́cáɣ putuli ɖeli lɛ, pɩ̀cɛ kɩjɛkʋ nɛ pɩlɩzɩ pɩwɩlɩ: Ajɛya taa mʋndʋsʋyaa nɛ aŋgba mɛwɛmandɩyɔɔwaa taa ɛyaa pɛ́kpɛndʋʋ nɛ pátɩŋ ndʋ panaɣ nɛ ndʋ panɩɣ yɔ nɛ pátazɩɣ se panɩɩ pʋ-tɔbʋʋ camɩyɛ (ECOWARN, Tʋmɩyɛlona); -	(c) Támaɣtɔ̀ɔ̀yaa lakɩ tɔmñɔɔzʋʋyɔɔkpaʋnɛtibu tʋma wena yɔ, CEDEAO Ñʋʋdʋ tʋma -	(d) karɩsɩ sɔɔlɩmdɩnaa kadasɩɣ kadasʋʋ mbʋ yɔ: pediyamwaa cɩmcɩmdɩnaa kpaɣ nɛ petiki se tɔm ɛñɔɔzɩ -	(e) Pǎtɩŋgɩna CEDEAO yoŋkaʋɖɩɣʋ paɣtʋ (PCC) yɔɔ nɛ páɖʋ tʋmɩyɛlabʋpaɣtʋ; -	(f) ajɛya taa ɛyʋwaɖɛ tʋma, nɔɔnumtaʋkizuu tʋma, takayɩsɩɖʋzʋʋyɔɔcɔnaʋ tʋma nɛ politiki aŋgba, paa mba pɔ-hɔɔlʋʋ taa lɛ, pɛ́wɛɛna kigbeɣliŋ nɛ pɩsaŋ pɔsɔzʋʋ-ɩ tʋmɩyɛ labʋ ɖoŋ.
1949
Pɩnaɣ 1949 kɛ pɩnaɣ 1949 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1949 kɛŋna 49 ñɩŋga. Kɛwɛ pɩnzɩ 1948 nɛ 1950 hɛkʋ taa. =1949 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Kondoloko
Kondoloko kɛna nʊmɔʊ ŋgʊ paɖʊʊ-kʊ se kɩta tomiye kɛ tɛtʊ ndʊ lɩm cɛba yɔ. pɩpɩzʊ pɩkɛna lɔɔʊ, pɔɔ, kɩmalakʊ, pɔlɔkʊ yaa lɩm lɔɔʊ nakʊyʊ. Kondolokona wazʊ ɛyaa nɛ pacaɣ cɛɛceɛnaa, kpokpkonaa yaa lɔɔɖa kɔyɔ pɛtɛzɩ. Yee pɩkɛ lɩm maɣmaɣ kɛ pacaɣ se pikpe kɔyɔ, papɩzʊ paɖʊ ɖɔɖɔ pɩ-tɛ kondoloko. Kondolokonaa nabayɩ wɛɛ lɛ, paɖʊ-wɛ se tɛtɛkpɩna ɩtɩŋ nɛ atɛzɩ lɩm nɛ pɩtaakpaɣ-yɛ.
Paamaɣ kondolokonaa yem. Pʊpɔzʊ tɩlɩtʊ nɛ lɔnzɩɖɛ sakɩyɛ. Kondolokonaa maʊ wɛ ndɩ ndɩ nɛ pɩlɩʊna wondu ndʊ pakpakʊna se pamana-kʊ yɔ. Pɩwɛɛ se pɩkɛna ñɩɣtʊ ɖɔŋ ñɩndʊ nɛ kaaŋ ɖoŋ ñɩna nɛ peetɔŋ. Ɛlɛ ñɩnɩya lɩza wondu kɩfatʊ sakɩyɛ ndʊ papɩzʊ pamana kondolokona fɩfama mba pɛ ɖoŋ camɩyɛ nɛ papɩzʊ peleɖi pɩŋŋŋ yɔ.
Kondolokona wɛ ndɩ ndɩ nɛ papɩzʊ pɛkpɛndɩ-ɩ tindima kagbanzɩ taa: kondolokonaa mba pɛwɛ tʊndʊndʊ kiɖe tɩyɛ yɔ, kpazandɩla kondolokonaa, kondolokonaa nabɩyɛ wɛ ɛzɩ tɔŋ yɔ, nɩyɛ wɛ cɛlɛsɛɛɛ nɛ kpaagbaa ñɩŋ lɛ, ɩwɛ ɛzɩ esusa ɛsɔtaa yɔ, ɛlɛ tilima yaa ɖaŋ kɛ pɛlabɩna-ɩ. Kondoloko ŋgʊ kɩkɩla ɖaalʊ yɔ, kɩtaŋ Hɔŋkɔŋgɩ nɛ Makao nɛ Siini. Kɩ-ɖaalakɩŋ taa wɛ kilomɛtanaa 55 nɛ kaɖaɖa ñɩɣla wena pakpaɣ yɔ akpɛnda tɔɔnɩnaa 420 000.
Wasɩŋtɔŋ DC
Wasɩŋtɔŋ DC kɛna Etaazuunii ɛjaɖɛ taa tɛtʊ sɔsɔtʊ. Pɩsa nɛ tʊkaɣ wɛɛ Wasɩŋtɔŋ DC kʊnɛ ŋgʊ kɩkɛ Etaazuunii tɛtʊ sɔsɔtʊ yɔ nɛ Wasɩŋtɔŋ ŋgʊ kɩkɛ Amerika taa ɛjaɖɛ yɔ lɛ, payaɣ tɛtʊ sɔsɔtʊ tʊnɛ se Wasɩŋtɔŋ DC egeetiye. Pɩnaɣ 2019 taa pakala kɩgalʊ lɛ, pana ɛyaa ɛzɩ 705 749 yɔ kɛ tɛtʊ sɔsɔtʊ tʊnɛ tɩ-taa ɛlɛ tɩ-hɛkʊ taa ɖeyi ɖeyi. Pʊ-tɔbʊʊ se ɛyaa ɛzɩ 3 987 yɔ wɛ kilomɛta kpata kʊɖʊmʊʊ taa. Piyele tɛtʊ sɔsɔtʊ ndʊ tɩtɩŋa tɩ-taa ɛyaa kpɛnda miliyɔŋnaa 6,2. Etazuni ɛjaɖɛ taa lɛ, ɛyaa ɖɔʊ taa lɛ, tɛtʊ sɔsɔtʊ tʊnɛ tɩkɛŋna loɖo ñɩndʊ ɛlɛ nɖʊ tʊtʊ taa ɛyaa kɩla ɖɔʊ yɔ tɩ-taa kɔyɔ: Husitoni nɛ Miyami.
Carl Gustav Jung
Paasɩŋ keekee Carl Gustav Jung fezuu caɣʊ tɔm sakɩyɛ. Mbʊ pʊyɔɔ yɔ ekiza se ɛɛmaɣ ɛ-maɣmaɣ ɛ-tɩ tɔm takayasɩ taa. Ɛyʊ weyi payaɣ se Aniéla Jaffé mana ɛ-yɔɔ tɔm, ɛnʊ pɩzɩna nɛ ɛñɩtɩna Jung nɛ ɛmʊ ɛ-yɔɔ tɔm takayasɩ nasɩyɛ kpaɣ pɩnaɣ 1957, ŋngʊ alɩwaatʊ ndʊ ɛɛwɛna pɩnzɩ 83. Carl Gustav Jung palʊla-ɩ pɩnaɣ 1875 Kesswil, Suwisi ɛjaɖɛ taa, kɛ Caama cejewiye naɖɩyɛ liɖe taa kɛlɛ cɛjɛ hɔɔlʊʊ taa ɛ-caa kaakɛ Luther tɛ pasɩtɔr. Ɖoyo hɔɔlʊʊ taa lɛ, Jung lɩna ɖɔkɔtɔ naa sakɩyɛ tɛ. Ɛ-takayaɣ ŋga ɛya-kɛ hɩɖɛ se Me-fezuu yɔ ka-taa ɛlɩzɩ tɔbʊʊ nɛ ɛwɩlɩ ɛzɩma ɛsɔɔlɩ Ɛsɔ Tɔm kpem nɛ ɖɔkɔtɔ tʊmɩyɛ yɔ.
Wasɩŋtɔŋ DC
Ɖenɖe Wasɩŋtɔŋ DC kɛna Etaazuunii ɛjaɖɛ taa tɛtʊ sɔsɔtʊ yɔ lɛ, tɛtʊ sɔsɔtʊ tʊnɛ tɩfɛyɩ tɛtʊ cikpetu 50 ndʊ tɩkpɛnda nɛ tilakɩ Etaazuuniiu yɔ. Tɩ-tɛ paɣtʊ yaa politiki lɩɣna ajɛya ana a-ñʊŋ tɩna kedizsi yɔɔ. Pɩlɩɩna ɛzɩma tɛtʊ tʊnɛ tɩ-yɔɔ huuzuu yaa kandʊ paɣtʊ takayɩsɩ wɛɛ lɛ, pɩɩhaɣ ɖɩ-samaɣ nakayɩ waɖɛ se ɖɩlɩzɩ ɖɩ-yɔɔ kandɩyʊ nɔɔyʊ yaa ɖɩwɛɛna ɖɩ-ɖɔnɛ paɣtʊ takayɩxsɩ ɖɩtaa ɖiyeke. Wasɩŋtɔŋ DC kɛna loniye sɔsɔyɛ nɖɩ ɖɩ-taa Amerika nɛ ajɛya ndɩ ndɩ tʊma sɔsɔna sɔsɔna wɛɛ yɔ. Peeɖe Kewiyaɣ ñʊʊtʊ ɖaɣ ŋga payaɣ-kɛ se Ɖaɣ Kʊhʊlʊmaɣ yɔ, kɛwɛɛ, pitasɩna tɔm hʊʊ kpaaŋ sɔsɔʊ.
Peeɖe ɖɔɖɔ panaɣ paɣtʊ lɩzɩyaa nɛ ɛjaɖɛ ñʊʊtʊ paɖɩcaɣyɛ wɛɛ. Keteŋga kpeekpe liidɩye koozaɣ ŋga payuaɣ Baŋkɩ Mɔndiyalɩ yɔ nɛ ajɛya kpɛndʊ liidiya koozaɣ ŋga payaɣ kaka se FMI yɔ sɩwɛɛ ɖɔɖɔ. Pɩtɛ piɖeke ɛlɛ tʊma sɔsɔna nɛ peeɖe ajɛya kɩkpɛndʊ kediizasi kpaamɩŋ ndɩ ndɩ wɛɛ ɖɔɖɔ. Peeɖe kɛ pama ajɛya ndɩ ndɩ lona taa caɣya ɖamɩŋ nɛ ɛtala ɛzɩ 176 yɔ. Palɩza Wasɩŋtɔŋ DC se kɩkɛna Etaazuunii tɛtʊ sɔsɔtʊ kɛ kediizaɣ sɔsɔɣa nakakɩyɛ ɖeɖe kɛ pɩnaɣ 1790. Pɩɩkɛna kediizaɣ ŋga ka-taa pɩɩwɛɛ se palɩzɩ tɛtʊ natʊyʊ se ndʊ ɛkɛŋna Etaazuunii ajɛya kpeekpe tɛtʊ sɔsɔtʊ nɛ peeɖe kewiyaɣ ɖicaɣyɛ. Pɩla mbʊ nɛ kɔlaɣ fenaɣ kɩyakʊ 24 wiye pɩnaɣ 1791 ɛlɛ pala sɔnzɩ sɔsɔsɩ nɛ tɛtʊ ndʊ tɩpɩsɩ tɛtʊ sɔsɔtʊ. Pɩɩkɛna hɩɖɛ ɖʊʊ kɛ Etaazuunii ɛjaɖɛ ñʊʊtʊ kacalaɣ ñɩnʊ weyi payawaɣ-ɩ se George Washington yɔ. Wasɩŋtɔŋ DC malɩka ñʊʊtʊ payaɣ se Mauriel Bowser nɛ palɩza-ɩ kɔlaɣ fenaɣ kɩyakʊ naalɛ ŋgʊ wiye pɩnaɣ 2015.
Egipiti piyisi
Egipiti taa kɛ piyisi kɩla ɖɔʊ nɛ ɖeu pɩkilina peeɖe ɖooo caanaʊ taa piyisi nzɩ sɩkaza nɛ paaɖɩɩna-sɩ naʊ yɔ. Piyaɣ kɛna atʊ natʊyʊ nɛ tɩwɛ tɛlɛŋzɩ tɩyɛ nzɩ sɩtana ɖama yɔɔ yɔ. Pʊwɛ ɖɔɖɔ ɛzɩ tambaɣ kɛ patɩna ɖama yɔɔ yɔ ɛlɛ pɩtɩ kuduyuu ŋgʊ kɩwɛna hɔɔlɩŋ sakɩyɛ nɛ paa hɔɔlʊ ŋgʊ lɛ, kɩwɛna siwa naatozo piyele pɩkpa peɣbeɣ. Egipiti taa piyisi nzi pakɩlʊna maɣzʊ yɔ, nzɩ lɛ Jiize piyisi nzi sɩkpɛnda naatozo yɔ.
Ɖooo lɔndalɛ, piyisi taa pepiŋgaɣ awiya nɛ pʊwayɩ yɔ, wiyau nɛ ɛwayɩ tɩŋgɩya ɖeke pɩha waɖɛ se pepi ɩ-taa. Awiya taa lɛ, Khéops kɛŋna kacalaɣ-tʊ weyi ɛha waɖe kɛ ɛ-halaa se pama-wɛ piyisi nɛ pepim-wɛ sɩ-taa yɔ. Pamaaʊ awiya nɛ abila kɛ piyisi yɔ pacanʊ-sɩ camɩyɛ nɛ sɩwɛ ɖɔɖɔ ndɩ ndɩ. Piyaɣ nakakɩyɩtaa lɛ, nʊmʊŋwɛ sakɩyɛ nɛ pɛtɩ ɩ-hɛkʊ taa kɛ kolonzi ndɩ ndɩ. Nasɩyɛ lɛ kaaŋ kɛ pakaa nɛ pɩkpa camɩyɛ.Wiyau weyi payaɣ-ɩ se Khéops yɔ, eyeba nɛ palabɩ-ɩ piyaɣ nakayɩ nɛ payaɣ-kɛ se Jiize. Piyaɣ ŋga kɛwɛ ɖeu nɛ kɛwɛ ɖooo caanaʊ taa tɔsɩŋ lʊbɛ weyi ɩkala ɖɛu yɔ ɩ-taa.
Ɖugibi
Ɖugibi kɛna nisi nɛ naŋgbanzɩ pombo. Pamakɩ ɖugibi nɛ nisi nɛ naŋgbanzɩ nɛ pombo nakʊyʊ kɩwɛ lɔbɔɔɔ. Maɖa 15 yaa 13 makɩna-kʊ. Paamakɩ lɛ, paa maɖʊ weyi ɛñɩnʊʊ se ɛɖʊzɩ ɛtaabalʊ weyi ɛwɛ hɔɔlʊ lɛɛkʊ taa yɔ. Pɛwɛʊ 15 yaa 13 hɔɔlʊʊ hɔɔlʊ nɛ ɖenɖe paɖʊzʊʊ yɔ pesiu ɖaŋ naalɛ nɛ ɩ-ñʊʊ yɔɔ lɛ pakaɣ nakʊyʊ. Kadaɣ nakayɩ taa kɛ pamakɩ pombo kʊnɛ. Paamakɩ-kʊlɛ, nabayɩ wɛʊ nɛ pɩnɩ nɔɔyʊ yaa nɔɔyʊ ɛɛɖɔŋpaatʊndʊ pɩwɛɛ se paña yɔ lɛ, pɛlɛɛzɩ-ɩ. Mbʊ paa anɩ ɛsɔɔlʊ yɔ, mbʊ lɛ se ɛɖʊzɩ kpaala pɩkɩlɩ lɛlʊ kɛ ɖɔʊ. Paapaazʊʊ mabʊ lɛ, pahʊlʊʊ fɩɖɩɖɩ nɛ palɔ pombo ŋgʊ hɛkʊ taa nɛ weyi ɛkpiki-ku yɔ ɛcɛyʊʊ ɛ-tɩ se ese ɖoŋ nɛ ewona-ku nɛ ɛdʊzɩ ɛ-paɖɛ sizika taa.
Maɖʊ pɩzʊ ɛlɔ nɛ e-nisi yaa kɩtɔla tataa kɔyɔ, ɛmabɩna naŋgbaŋgaɣ. Paɖɛ ɛɖʊza pombo kɛ lɛlʊ sizika taa kɔyɔ, pakalʊ kpaɣla 5 yaa 7, pɩlɩɩna ɖʊzʊ mbʊ ɛɖʊzɩnaa yɔ. Yee ɛyʊ ɛɖʊzɩna naŋgbaŋgaɣ yaa pɩkɛna pa-kɩkpɛndʊ taa naŋgbaŋgʊ hɔm kɔyɔ, pakalɩ kpaala 3. Patasʊ rugibi kɛ yaʊ se rugibi XV, pɩlɩɩna ɛzɩma maɖaa 15 makɩna-kʊ yɔ. Pombo kʊnɛ kɩpaazɩna Aŋgilɩtɛɛrɩ ɛjaɖɛ taa pʊcɔ nɛ kɩtalʊ ajɛya wena a-taa pɔyɔɔdʊ aŋgilisi kʊnʊŋ yɔ. Ajɛya naayɛ kɔyɔ: Kewiyaɣ-Kikpɛndaɣ ɛjaɖɛ, Irlandi, Afrika nɛ hadɛ kiŋ ɛjaɖɛ, Ɔsɩtralii, Nuvɛlɩ-Zeelandɩ nɛ Fransɩ.
Papazɩ rugibi popmbo kɛ mabʊ pɩnzɩ 1870 taa. Pɩnaɣ 1871 kɛ pacalɩ-kʊmabʊ nɛ pɩɩkɛna Ekɔsɩ nɛ Aŋgilitɛɛrɩ ajɛya pamabɩna-kʊ. Pɩɩtʊzɩna kʊjʊka nakɩyɩ, lakɩŋ fenaɣ kɩyakʊ 27 pinaɣ 1871 nɛ Ekɔsɩ kaawabɩna Aŋgilitɛɛrɩ. Ɛkɔsɩ kaaɖʊ kpaala 4 nɛ ɛpaɖɛ Aŋgilitɛɛrɩ ñaɖʊzɩ 1. Ɛyaa 4 000 kaawobina Ekɔsɩ ejaɖɛ taa peeɖe. Mba pamakɩ rugibi kɛ pɩnaɣ 2016 taa pɛkpɛnda ɛyaa ɛzɩ 8 500 000 yɔ nɛ mba palɩza-wɛ kɩɖɩmaɖ yɔ patalʊ ɛzɩ ɛyaa 3 200 000 yɔ.
1950
Pɩnaɣ 1950 kɛ pɩnaɣ 1950 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1950 kɛŋna 50 ñɩŋga. Kɛwɛ pɩnzɩ 1949 nɛ 1951 hɛkʋ taa. =1950 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Roald Amundsen
E-ɖoo ñɩnaɣ se Roald ɛtaala lɩm yɔɔ tʊmɩyɛ naɖɩyɛ ɛlɛ ɛpɩsɩ ɖakʊta. Pɩnaɣ 1889 kɛ Fridtjof Nansen ɖoma ɖomba mʊlʊm yɔɔ nɛ naataŋgbala kɛ Krowelandɩ nɛ ɛpɩsɩ ɛkɔɔna abalɩtʊ. Alɩwaatʊ ndʊ Roald kaawɛna pɩnzɩ 18 nɛ ɛsɔɔlɩ se ɛkɛna tɛtʊ putuuɖe ñʊʊŋ tɛɛ ñɩnɩyʊ, ɛlɛ ɛmɛsɩ-tʊ ɛ-ñɩma. Pɩnaɣ 1890 taa lɛ, ɛpaɣzɩ ɖakʊtanaa sukuli se pɩkɛdɩna e-ɖoo. Pɩnzɩ 3 wayɩ ɛlɛ sɩba nɛ ɛzɩma ɛɛwɛɛ ɛtɔlʊʊ lɛ, eyele-ku nɛ ɛpaɣzɩ lɩm ɛwadɩyɛ yɔɔ tʊmɩyɛ. Pɩla mbʊ nɛ ɛpaɣzɩ ɛ-caa mɛlɛna kpɛlɛkʊʊ.
Pɩnaɣ 1898 ewoba Pɛlɩziki hayɩsʊ mbʊ Adrien de Gerlache de Gomery ñɔɔza yɔ. Pɩɩkɛna kacalaɣ ñɩŋgʊ kɛ Antarkɩtikii yɔɔ. Roald kaawɛ sɔsɔ Frederick Cook nɔkɔyʊʊ taa kpam nɛ ɛlɛ wɩlɩ-ɩ lɔŋ weyi ɛkpaɣna nɛ ɛpɩzɩ ɛkɛ ɛwa yɔ. Pɩnaɣ 1905 taa ɛkɛna kacalaɣ-tʊ weyi ɛlɛɣ talɩʊ kanada hayʊ kiŋ yɔ, nɛ ɛtɩŋna Atɩlantikii lɩŋgamʊʊ nɛ wɩsɩ ɖɩɖʊyɛ nɛ hayʊ kiŋ nɛ ɛtalɩ Pasifikii. Pʊcɔ ɛkɛʊ nɔɔyɔɔ tʊ weyi ɛtalɩ tɛtʊ ñʊʊ putuɖe nɖɩ ɖɩwɛna hadɛ kiŋ yɔ kɛ saŋayɩŋ fenaɣ 14 wiye pɩnaɣ 1911 lɛ, ewoba ɖenɖe payayaɣ se Kpakpalikiyisi lɩm nzɔlʊmɩyɛ pɔɔ taa yaa baie des Baleines yɔ puwiye nɖɩ ɖeke.
Aseɣɖe yɔɔdʊʊ tʊmɩyɛ ɖɩlaɖɛ
Aseɣɖe yɔɔdʊʊ tʊmɩyɛ ɖɩlaɖɛ kɛna ɖenɖe palakɩ tʊmɩyɛ nɛ pɔyɔɔdʊ aseɣla tɔm nɛ pataŋ-tʊ nemasi yɔɔ se ɛyaa ɩnɩɩ-tʊ paale yɔ. tʊm:iyɛ ɖɩnɛ papɩzʊ pata saawʊla ana kɛ iɖaadiyonaa taa n,e ɛyʊ welesu kiwelesu yaa pala lakasɩ nasɩyɛ nɛ paa ɛyʊ ɛɛwɛ polindaa kɔyɔ, ɛnaɣ kɩlɛmɩŋ nɛ ɛnɩʊ ndʊ paɖɩɩna yɔɔdʊʊ yɔ kpaagba.
Saŋgayɩŋ fenaɣ kɩyakʊ 23 wiye pɩnaɣ 1900 kɛ pacala yɔɔdʊʊ pombo kɛ iɖaadiyoo taa yɔɔdʊʊ. Pɩɩkɛna tɛtʊ ndʊ lɩm cɔ-tʊ kpɛɛ nɛ pɩta nɛ payaɣ-tʊ se Koob yɔ, kɛ Potomakɩ ɛjaɖɛ cikpeɖe nɖɩ ɖɩ-taa. Iɖaadiyonaa taa tʊmɩyɛ ɖɩnɛ ɖɩlaɖʊ kacalaɣ ñɩnʊ kɛ payaɣ se Reginald Fessenden.
Pamaza tʊmɩyɛ nɖɩ nɛ pana se pɩwɛ ɖeu lɛ, pɛyɛlɩna-ɖɩ ajɛya nayɛ taa. Pɩɩkɛ Pɩrankɩ Rɔkɩ, Masaasusɛtɩ, Etaazunii ɛjaɖɛ taa nɛ Masiɖihanisi, Ekɔsi ɛjaɖɛ taa. Kanada ɛjaɖɛ taa tʊma sɔsɔna kpalahuwa lʊyʊ sɔsɔ weyi payaɣ-ɩ se Reginald Fessenden yɔ ɛnʊ ɖɔdɔ tamɩna tamaɣ ŋga kɛ saŋgayɩŋ fenaɣ kɩyuéakʊ 26 wiye kɛ pɩnaɣ 1906.
Tompe naatozo kɛ ɛɖɔkaa nɛ ɛyɔɔdɩ. kacalaɣ ñɩnɖɛ kɛlɛ Haendel cɩmʊʊ ŋgʊ ɛmaba-kʊ hɛɛɛ yɔ, nabʊlɛ ñɩnɖɛ kɛlɛ paska ɖoo kiɖeɖena ɛsɛ yɔɔ caɣʊ hendu teu. Kpaagbaa tompiye kɛlɛ hendu ndʊ été Noɛlɩ yɔɔ yɔ.
Kayaɣ
Kayaɣ kɛ Togo ɛjaɖɛ taa tɛtʊ natʊlɛ ndʊ, pʊtɔbʊʊ se kacalaɣ tɛtʊ sɔsɔtʊ kɔyɔ Loma. Kayaɣ kɛ ɖɔɖɔ Kayaɣ egeetiye tɛtʊ sɔsɔtʊ nɛ wayɩ nɛ wayɩ kɩgalʊ ŋgʊ pakalaa yɔ, ɛyaa tala ɛzɩ 109 287 yɔ.
Tɛtʊ tʊnɛ tiposina Loma ñɩndʊ ɛzɩ kilomɛtanaa 400 yɔ nɛ tɩwɛ kabɩyɛ tɛtʊ hɛkʊ taa, pɩñɔtɩna Piya tɛtʊ. Piya kɛ palʊla Togo ñʊʊdʊ kɩpɩnʊ Gnassingbé Eyadema, pɩlaʊ tɔkɩ hɩɖeɛ ɛɛsɔʊ. Togo taa tɔsʊʊ tʊma lona hɔɔlɩŋ kpɛnda kagbaanzɩ: Kadasɩ hɔɔlʊʊ (Savanes); Kayaɣ hɔɔʊʊ, Hɛkʊ taa hɔɔlʊʊ (Centrale), Piyisi yɔɔ hɔɔlʊʊ (Plateaux) nɛ Teŋgu nɔɔ hɔɔlʊʊ.
Tɛtʊ tʊnɛ hadɛ kiŋ lɛ tɩsɩ kamaɣ nɛ Sɔgɔɖɛyɩ nɛ hayʊ kɩŋ lɛ Tapaŋgʊ, pɩyele wɩsɩ ɖɩlɩyɛ taa lɛ Peenɛɛ nɛ wɩsɩ ɖɩɖʊyɛ taa lɛ, Kana ɛjaɖɛ.
Kayaɣ egeetiye taa agoma ɖɩsɩ sakɩyɛ, liidiya kpoŋ sakɩyɛ, kaŋgalafunaa tʊma ɖɩlaɖɛ, anasayɩ sʊlʊm ɖɩsayɛ nɛ peeɖe ɖɔɖɔ politiki ŋgbɛɛ nɖɩ payawaɣ-ɖɩ se RPT ɖɩ-kpelaɣ wɛɛ. Kayaɣ tɛtʊ pɩzɩʊ tɩmʊ agɔma yaa ɛsɩyɛ egbena mba, pɩlɩɩna Ñamtʊʊ ɛsɔdaa lɔɔɖa kadaɣ yɔɔ, kadaɣ ŋga katakɩlɩ posinau Kayaɣ tɛtʊ.
Loma taa ɛsɔdaa lɔɔɖa kadaɣ sɔsɔwa nakɛyɛ wɛɛ nɛ ŋga kɩlɩɣna agɔma yaa ɛsɩyɛ egbena mba mʊʊ mbʊ pʊyɔɔ yɔ, kaka wɛ teŋgu nɔɔ kpam. Ɛlɛ pɩsa nɛ pʊɖʊ ɛyaa hʊnʊm nɛ pakpaɣ ɛsɔtaa lɔɔɖa kɛ Namtʊʊ yaa petii peeɖe lɛ, komina wɛɛ kɩcɛyʊ kɩ-tɩ se kɩñɔɔzɩ peeɖe ɛsɔtaa lɔɔɖa kadaɣ nɛ kɑtasɩ walɩɣ nɛ kɛwɛɛ ɖɔɖɔ ɖeu camɩyɛ.
Kʊnʊmɩŋ weyi pakɩlɩʊ yɔɔdʊʊ tɛtʊ tʊnɛ tɩ-taa yɔ ɩnʊ lɛ kabɩyɛ nɛ kotokoli. Lonaa nɛ ahʊna mba ɖɔɖɔ wɛɛ peeɖe. Kabɩyɛ nɛ kotokoli pɛkɛ kʊnʊmɩŋ weyi ɛñɔtɩna ɖama yɔɔdaɣ taa yɔ. Kʊnʊmɩŋ ndɩ ndɩ mba wɛ ɖɔɖɔ peeɖe.
Paa pɩnaɣ ŋga nɛ hasɩyaɖɛ fenaɣ taa, palʊkɩ Kayaɣ tɛtʊ taa. Pɩkɛna sɔnzɩ sɔsɔsɩ siŋŋŋ nasɩyɛ nɛ paa aseɣɖe tʊ weyi kɔyɔ, ɛpɩzɩɣ ewolo nɛ ɛkpaɣ lʊbɩyɛ nɖɩ ɛ-tɛ kɛlɛm kɛlɛmnaa taa.
Ɛfalaa mba, pɩ-tɛ sɔnzɩ yebina nɛ payaɣ pɩ-tɛ fenaɣ ŋga se Ɛfalaa fenaɣ. Pɩtɛkɛ paa anɩ ɛkɛʊna ɛfala, pɩwɛɛ sɛ ɛyʊ ɛkɛ kabɩyɛ pɩɣa fayɩɩ nɛ pʊcɔ nɛ pɩwayɩ lɛ, pɩwɛɛ se ɛfebu ɛwɛɛna pɩnzɩ ɛzɩ 18 nɛ 25 yɔ sɩ-hɛkʊ taa.
Ɖooo lɛ, kabɩyɛ tɛtʊ taa lɛ, pɔtɔɔzʊʊ ɛyʊ, pɛlɛɛ-ɩ nɛ pʊcɔ ɛkpaɣ halʊ, ɛlɛ lɛɛlɛɛ lɛɣzʊ kɩfam mbʊ pɩlɩwa yɔ, efebu pɩzɩɣ ɛkpaɣ halʊ pʊcɔ pɔtɔɔzɩ-ɩ yaa papɩzɩʊ pɔtɔɔzɩ-ɩ, pɛlɛɛ-ɩ ɛtaatɩɩ kpaɣda halʊ.
Ɛjaɖɛtʋ nɛ sivizim
Ɛjaɖɛtʋ nɛ sivizim
Kanɖaʋmabʋ Paalʋlʋʋ nɔɔyʋ nɛ ɛ-ɛjaɖɛtʋ (tɛbaɣwɛtʋ) kpaagbaa, kɛlɛ paa anɩ ɛpɩsɩɣ tɛtʋbɩɣa (tɛbaɣ) kɩpɩsʋ. Ɛjaɖɛtʋ kɛna kpɛlɛkʋʋ, ŋwɛɣ lʋbɩyɛ yɔɔ kaahɛzaɣ, ŋwɛɛ panañaɣʋyɔɔ alɩwaatʋ tɩŋgɛ. Samaɣ ŋga kɛwɛ pɛɛyɛɛ taa yɔ, kɛ-tɛtʋbiya halla nɛ abalaa tɩlɩtʋ, lakasɩsɩmtʋ nɛ wɛtʋsɩmtʋ, pe-kpegbekawɛʋnɛ palakasɩ kɩbanzɩ yɔɔ kañɩlɩɣ nɛ kakʋyʋʋ, nɛ pɩ́sá nɛ kɛ́wɛɛ fɩya. Pʋ-nʋmɔʋ taa lɛ, samaɣ taa camɩyɛɖɔnɛ yɔɔ sukuli wɩlʋʋ wazaɣ kɛlɛ se pɩ́sɩna kɛ-ɛsɛ kulina ɛyaa ɛsɛ nɛ politiki, tɔsʋʋ, samaɣ, sɔnzɩ nɛ demokrasii.
Afrika wɩsɩ ɖʋɖʋyɛ taa Ajɛyaa tɔsʋʋ ŋgbɛyɛ taa ajɛyaa cabɩ naayɛ wɛ you taa, demokrasi tɩlasɩ ñɔkɔɔ sɩsɔzɩ pʋyɔɔ, ɛzɩ takayɩsɩ ɖʋzʋʋ wayɩ ɖama kɩɩnɩnaʋ, takayɩsɩ ɖʋzʋʋ taa ɛyaa kɩɩɖɔʋ; mbʋ yekina nɛ tɔsʋʋ nɛ samaɣ tʋma iihukuu, lanzɛzɩyɛ tʋma iihukuu Afrika hɔɔlʋʋ ŋgʋ ki-taa.
Ɛjaɖɛtʋ tɔbʋʋlɩzʋʋ Ɛjaɖɛtʋ : tɛtʋbɩɣa kɩbaŋga kɛnaʋ. Ɛjaɖɛ taa, “ɛyʋ weyi ɛwɛna waɖɛ se ɛla ɛyaa yem ñɩmba nɛ politiki laɖaa tʋma nɛ pɩhaɣ-ɩ nʋmaʋ se ɛɖʋzɩ takayɩsɩ yɔ”, ɛnʋ payaɣ size tɛtʋbɩɣa. Tɛtʋbɩɣa wɛtʋ kɛ tɛtʋbɩɣa kɛʋ nɛ pu-yuŋ wɛnaʋ. Tɛtʋbɩɣa wɛtʋ wɩlɩɣna se akele wɛ ɛyaa taa; paa caanaʋ taa coka taa yaa sɔnɔ ajɛya taa, mbʋ pɩkɛna. Ɛjaɖɛtʋ haɣna ɛjaɖɛ taa ɛyʋ nɩmaʋ se ɛ́waa polititiki waɖɛ hɔɔlɩŋ ndɩndɩ yɔɔ, ɛtɩlɩ ɛ-tʋma nɛ ɛ-sʋʋtʋ nɛ ɛɖʋ nesi e-cejewiye taa yaa e-politiki hɔɔlʋʋ taa palakɩ tʋma wena se awazɩ samaɣ yɔ a-taa.
Tɛtʋbɩɣa: Tɛtʋbɩɣa kɛ ɛjaɖɛ taa ɛyʋ weyi ɛwɛna wala nɛ sʋʋtʋ komina cɔlɔ yɔ. Kɛkɛ ɖɔɖɔ ɛyʋ weyi eluuzuu ɛdɩ kewiyaɣ tɛɛ nɛ kakandɩɣ ɛ-yɔɔ yɔ. Tɛtʋbɩɣa wɛna sʋʋtʋ siŋŋ ɛzɩ: lambu hɛyʋʋ, paɣtʋ ndɩ ndɩ ñam, sɔɔjɛɛtʋ tʋmɩyɛ labʋ, takayɩsɩ ɖʋzʋʋ...
Pʋpɔzʋʋ size ɛyʋ ɛyʋ ɛsʋtʋyɩ, ɛwɛɛna ɖɔɖɔ tɛtʋbɩɣa takayaɣ paa ɛnɛ ɛ-caa nɛ e-ɖoo pɛdɛkpɛndɩ ɛjaɖɛ yaa pɛdɛkɛ ɛjaɖɛbɩɣa, pʋcɔ nɛ ɛwɛɛna ɛjaɖɛbɩɣa yuŋ.
Ɛjaɖɛtʋ nɛ ɛjaɖɛ taa huuu tɔm Pʋcɔ nɛ pɔyɔɔdɩ ɛjaɖɛtʋ nɛ tɛtʋbɩɣa pɔ-tɔm ɛjaɖɛ naɖɩyɛ taa’lɛ, pɩkɛna kɩjɛyʋʋ size patazɩ pɩdaa kpayɩ kpayɩ. Pʋyɔɔ yɔɔ pɔtɔŋ size tɛtʋbɩɣa kɛ ɛyʋ weyi ɛwɛna ɖoŋ politiki tʋma labʋ yɔɔ, ɛzɩ nesiɖʋʋ ɛjaɖɛ ɖɔkʋʋ paɣtʋ ndɩ ndɩ lɩzʋʋ tɔm taa; politikidɩnaa nɛ samaɣ yɔɔ cɔnɩyaa nʋmaŋ kɩbaŋ tʋʋzʋʋ.
Tɔsʋʋ tɔm taa, ɛbɛ payaɣ ɛjaɖɛtʋ Pɔyɔɔdʋʋ ɛjaɖɛ tɔsʋʋ tɔm kɔyɔ, pakaŋ ñʋʋ tɛtʋbɩɣa sʋʋtʋ kɛ-ɛjaɖɛ tɔsʋʋ huuu nʋmaʋ taa.
Yahoo!
Yahoo! kɛna nimasi nzi sɩ-yɔɔ ɛyaa tɩŋgʊna nɛ pɔyɔɔdʊʊna ɖama kɛlɛʊ yem yɔ. Pɩkɛna Amerika kɩgaʊ ŋgbɛyɛ naɖɩyɛ nɛ ɖɩwɛ ndɔncɔlɩyɛ nimasi nzi payaɣ se wɛbɩ yɔ, ɖɩ-yɔɔ. Ŋgbɛyɛ nɖɩ palɩza-ɖɩ pɩnaɣ 1994 nɛ kpaɣna pɩnaɣ 2017 ɖɩsʊ aseɣɖe nɛ tɔm sʊzʊʊ ŋgbɛyɛ nɖɩ payaɣ-ɖɩ se Verson Mediya yɔ ɖi-nesi tɛɛ. Yahoo! tikiɖe yaa kpaaŋ sɔsɔʊ wɛ Suniyavale tɛtʊ taa, Kalifɔrni ɛjaɖɛ taa. Ɖooo kiɖe tɛɛ, David Filo nɛ Jerry Yang paalɩza Yahoo! kɛ Stanfɔrɩ sukuli sɔsɔʊ taa kɔlaɣ fenaɣ 1994 lɛ, pɩɩkɛna se pɔyɔɔdʊʊ aseɣɖe tɔm kɛ tʊma sɔsɔna naayɛ yɔɔ yaa tada labʊ nɛ ɛsɩnda wobu yɔɔ. Pɔkɔɔ papaɣzɩ pa-lɩmaɣza ana kɛ lakɩŋ fenaɣ taa pɩnaɣ 1995.
Ɛntɛrnɛtɩ tʊmɩyɛ nɖɩ payaɣ-ɖɩ se Alexa yɔ, ɖɩyɔɔdʊ se pɩnaɣ 2004 taa mba powilaɣ wɛbʊnaa yɔ, Yahoo! taa pakɩlaɣ sʊʊ. Piyele takayɩsɩ hatʊ yɔɔ lɛ, palɩza siti Yahoo! ɛzɩ miliyaɖɩnaa naatozo yɔ kɛ efemiye taa aloma fenaɣ 2004 taa. Siŋŋŋ taa lɛ, lakɩŋ fenaɣ 15 wiye pɩnaɣ 1994 kɛ Yahoo! ñɔ Santa Clara piyele has;ki yaɖɛ fenaɣ 29 wiye pɩnaɣ 2009 lɛ, Yahoo! kʊnɛ nɛ Mikrosoftɩ paɖʊ ŋgbɛyɛ nɛ palakɩ tʊmɩyɛ kʊɖʊmɖɩyɛ ɛntɛrɩnɛtɩ hɔɔlʊʊ taa. pʊkɔma hasɩ yaɖɛ fenaɣ 2016 lɛ, aseɣɖe nɛ tɔm sʊzʊʊ ŋgbɛyɛ nɖɩ payaɣ-ɖɩ se Verson Mediya yɔ, ɖɩya Yahoo! tʊmɩyɛ ɖɩnɛ. Pɩnaɣ 2017 taa Yahoo! pilinzi ndɩ ndɩ nzɩ sɩñɔɔ yɔ, sɩkpɛnda 8 600. Pɩnaɣ 2013 taa liidiya nɖɩ Yahoo! tʊma sʊzaa yɔ, awɛ ɛzɩ miliyaɖɩnaa 4,7 USD yɔ. Pɩ-taa lɛ, pɩwɩlʊ se liidiye nɖɩ ɖitiba ɛzɩ looɖo yɔ kɛ mɩnɩʊ taa.
Tataɣ
Tataɣ kɛna pɔɔyɩŋ weyi ɩwɛ kaaŋ yaa acaza taa yɔ. Tataɣ kɛna ɖɔɖɔ mbʊ pʊbʊwaa nɛ pɩkazɩ pɔɔyɩŋ nɩɩyɛ kɩkazʊʊ yɔ. Pɩkɛna mbʊ pɩtatasɩ wɛʊ alɩwaatʊ tʊnɛ tɩ-taa yɔ. Pɩpɩzʊ pɩkɛna pɔɔƴʊʊ nɔɔyʊ yem yaa ɖɔɖɔ nabʊyʊ nacalɩm yaa pɩ-pɔɔyʊʊ. Pɩpɩzʊʊ pɩkɛna ɖɔɖɔ caanaʊ taa wondu natʊyʊ ndʊ pɔtɔsa-tʊʊ camɩyɛ yɔ. Tɔsʊʊ wondʊ ndʊ tɩ-taa kɔyɔ: mɔɔ, kela, tɩŋ nɩɩyɛ hatʊ yaa ɖɔɖɔ kpɛŋgbɛzɩ nasɩyɛ. Pʊwɛ ɛzɩ pɔtɔŋgʊ se ɛyʊ ɖɛʊ ɛlɛ ɛ-tɔm ɛɛmʊkɩ yɔ. Tatasɩ yɔɔ tʊʊzʊʊ lɩna ñɩnɩyaa mba pɛkpɛlɛkʊʊ caanaʊ wezu tatasɩ yɔ yaa ɖɔɖɔ tɛtʊ maʊ kpɛlɛkɩyaa cɔlɔ, caanaʊ ɛsakuliye tɔm tʊʊzʊʊ nɛ kɩpɩŋjaazɩ tɔm nɛ tɩ-wondu kpɛlɛkɩya pɔcɔlɔ. Pɩlɩɩna tatasɩ ɖɔʊ yaa ɖɔɖɔ sɩ-wɛtʊ ndɩ ndɩ yɔɔ lɛ, sɩpɩzʊ sɩwɛɛna ɖoŋ yaa lakasɩ ndɩ ndɩ nɛ pɩlɩɩna pʊyɔɔ lɛ, sɩpɩzʊ sɩɖɔɔ yaa sɩkpɩlɩ. Pamaɣzʊ wondu ndʊ ndʊ tɩsɩba yaa tɩɖɛwa kɔyɔ, panaɣ se tɩ-tatasɩ yaa tɩ-naacalɩm wɛ ndɩ ndɩ mbʊ pʊyɔɔ yɔ,tɩ-maɣmaɣ tɩwɛna wɛtʊ nɛ lakasɩ ndɩ ndɩ ɖɔɖɔ. Wondu agaza wɛʊ wɛ ndɩ ndɩ nɛ tɛtʊ hɔɔlɩŋ nɩɩyɛ wɛɛ lɛ, peeɖe pakɩlʊ-ɩ naʊ. Yee tatasɩ ɩwɛʊ hɔɔlɩŋ nɩɩyɛ nɛ pɩkɩlʊ lɛɛŋ kɔyɔ, pɩlɩna peeɖe tɛtɛɛ ñɩm cɔlɔ. Kɩpɩŋjaazɩ tɔm nɛ wondu kpɛlɛkɩya tɔŋ se tatasɩ nzɩ sɩkɩla ɖoŋ nɛ ɩɩpʊkɩ yɔ, ɩwɛna pɩnzɩ ɛzɩ mɩliyɔɔna taŋga nɛ mɩnɩʊ.
1951
Pɩnaɣ 1951 kɛ pɩnaɣ 1951 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1951 kɛŋna 51 ñɩŋga. Kɛwɛ pɩnzɩ 1950 nɛ 1952 hɛkʋ taa. =1951 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Yuulee cɛzʊ sɛmɩŋ
Yuulee cɛzʊ sɛmɩŋ kɛna tomnaɣ wɛɖʊʊ ŋgʊ kɩwɛ sɛmɩŋ kpɛdaɣ sɛmɩŋ nɛ yuulee maɣmaɣ sɛmɩŋ yɔ pɛ-hɛkʊ taa.
Yuulee sɛmɩŋ nɛ sɛmɩŋ lɛɛŋ pa-tʊkaɣ kjɛlɛ se leemu tomnaɣ wɛdʊʊ nɛ sɛmɩŋ yuulee pɛkpɛndɩna nɛ pɩlɩɩ sɛmɩŋ ɛnʊ. Yuulee cɛzʊ sɛmɩŋ ɛnɛ pataatisi ɛ-yɔɔ ɖooo lɛ, ɛlɛ pɩnaɣ 1520 kɛ ɛyaa naa se tɔlɩm nabʊyʊ wɛɛ nɛ pɩwɛ yuulee cɛzʊ sɛmɩŋ tɩyɛ; ɛlɛ pɩlɩna wɩyaʊ Héliogabale tɛ cɛjɛyɛ yɔɔ yaa ɛ-sɔɔçlɩm taa.
Yuulee sɛmɩŋ ɛɛnaɣ poliŋ ɛzɩ sɛmɩŋ maɣmaɣ yɔ nɛ tɔlɩm kɩkpɛdɩm kɛ pesiduu sɛmɩŋ tɔlɩm taa nɛ pɩwɛɛ ɛzɩ yuulee tɔlɩm tɩyɛ yɔ. Tɩŋ pe naayɛ wɛɛ lɛ, apʊʊ lɛ asɛʊ yuulee.
Ɛkɩzisitaɣsɩ (existence)
Fransɩɩ kʊnʊŋ taa lɛ, tɔmbiye ɛkɩzisitaɣsɩ «existence» tɔbʊʊ lɩzʊʊ caɣ kaɖɛ pɩdɩɩfɛyɩ. Kabɩyɛ taa lɛ, ɖɩ-tɔbʊʊ kɛlɛ se wɛʊ yaa wezuu caɣʊ. Tɔmbiye nɖɩ ɖɩ-tɔbʊʊ wɛ ndɩ ndɩ fransɩɩ kʊnʊŋ taa. Nabʊyʊ taa lɛ, tɔmbiye «existence» nɛ fransɩɩ kʊnʊŋ taa tɔbʊʊ kɛlɛ se ɛyʊ wɛʊ wezuu yɔ. Nabʊyʊ taa ɖɔɖɔ lɛ, ɖɩ-tɔbʊʊ se ɛyʊ cakʊʊ nɛ pileɖiɣ pɩdɩɩfɛyɩ kedeŋa yɔɔ cɩnɛ yɔ, halɩ wezuu caɣʊ kɔɔ pɩlɩɩ-ɩ sɔŋ.
Lɛɣtʊ piliŋa nakɛyɛ wɛɛ nɛ payaɣ piliŋa ŋga se metafiiziki (métaphysique). Lɛɣtʊ piliŋa ŋga kɔyɔɔdʊʊ se fransɩɩ kʊnʊŋ taa tɔmbiye «existence» nɛ tɔmbiye «Essence» patɩlɩɣ ɖama.
Toovenum lɛ, tɔmbiye ɛkɩzisitaɣsɩ nɛ fransɩɩ kʊnʊŋ taa lɩna latɛŋ kʊnʊŋ taa. Laatɛɛ kʊnʊŋ taa lɛ, payaɣ se «existere» yaa «exis-tance», pʊ-tɔbʊʊ se ɛyʊ wɛʊ hɔɔlʊʊ nɛ e-keem yɔ yaa se ɛyʊ wɛʊ wondu cɔlɔ yɔ. Tɔmbiye «existence» nɛ fransɩɩ kʊnʊŋ taa tɔbʊʊ lɩzʊʊ pʊnɛ pʊwɩlɩɣ se ɛyʊ ɖeke cakɩna wezuu. Wondu kɩlɩzɩtʊ lɛɛtʊ wɛ kɩwɛʊ yem. Tɔm tʊnɛ, ɖajaanaa panɛ Jean-Paul Sartre nɛ Martin Heidegger nɛ Emmanuel Lévinas pɔkaɖɩna-tʊ. Ɖajaa Heidegger yɔɔdaa se ɛyʊ ɖeke koŋ caɣna wezuu, wondu kɩlɩzɩtʊ lɛɛtʊ nɛ kpɩna ndɩ ndɩ wɛ kɩwɛʊ yem, patacaɣ wezuu.
Azɛyʊ
Azɛyʊ kɛna kɛkpɛdɛsaɣ ŋga kapɩzɩɣ kalɛ alɩwaatʊ ndʊ ɛyʊ taɖʊna yɔ tɩ-yɔɔ yɔ. Azɛyʊ kɛna ɖɔɖɔ tɔm ndʊ paasʊʊna-tʊ nɛ tɩlakɩ yem tuda yɔ. Paapɩzʊ palɩzɩ azɛyʊ tɔbʊ camɩyɛ mbʊ pʊyɔɔ yɔ azɛyɩŋ ɖɔɔ nɛ ɩwɛ ndɩ ndɩ ɖɔɖɔ. Ɖooo caanaʊ taa pɩɩwɛ mbʊ, ɛlɛ papɩzʊ pɔtɔ ɛyʊ se ɛnʊ ñɩnɩna nɛ ɛlɩɩ pʊyɔɔ alɩwaatʊ ndʊ ɛnaa se cɩnɛ yaa peeɖaɣ wɛ kaɖɛ nɛ ewolo faɖɩɖɩ yɔ.
Paanɛ mbʊ yɔ, papɩzʊ pañɩnɩ nɛ pana se punɛ pɩlaba kɔyɔ azɛyʊ pɩzʊ kɩla yaa kɩlabʊ nɛ kɩɖɛɛ yɔ pʊnɛ nɛ pʊnɛ pɩpɩzʊ pɩkɔɔ nɛ pɩwɛɛkɩ. Peeɖe papɩzʊ panɩɩzɩna kɛkpɛdasɩ nzɩ sɩlakɩ haba yɔɔ yɔ. Kɛkpɛdɛsaɣ ɛlaba nɛ ɛyʊ ñʊʊ yɔkɩ, paa ɛdzsɩbɩda, panaɣ mbʊ se ɛɛkaɣ wɛʊ. Pɔyɔɔdʊ kɛkpɛdasaɣ tɔm kɔyɔ pɩwɛ ndɩ ndɩ. Mba pamaɣ kʊdʊyɩŋ kɛ pɔsɩ nɔsɩ yɔ pamaɣmaɣ pasɩma mbʊ se yee tɛŋ sɔsɔŋ ɩnɩwa kɔyɔ lɩm pɩzʊ pʊsʊʊ pɔ-yɔɔ nɛ pʊkɔna-wɛɛ azɛyʊ.
Pʊ-yɔɔ ɖɔɖɔ kɛ paale kominanaa kpakʊ paatʊ se nɔɔyʊ ɛtaama e-kuduyuu kɛ pɔsɩ nɔsɩ yaa nɔɔyʊ ɛtaapɛdɩ sanzɩ kɛ haba nɔsɩ. Pɩsa ɖɔɖɔ nɛ palʊbɩna azɛyɩŋ lakasɩ ɛlɛ kominanaa ɖʊ ɛyaa nabayɩ nɛ pɔcɔŋna laŋ nɛ awayɩ wondu yɔɔ nɛ paɖʊ alɩwaatʊ ndʊ tɩyɔɔ pɔñɔtʊʊ ñɩtʊ nɛ azɛyɩŋ ɩtaala yɔ tɩ-yɔɔ. Azɛŋ kɛwɛɛ pɩtɛkɛ sɔnɔ ɛlɛ kacalaɣ azɛyʊ ŋgʊy kɩ-tɔm pacala yɔɔdʊ yɔ pɩtɛkɛ keteŋga kpeekpe lɩm wadʊ tɔm, ɛlɛ Christian Huygens nɛ ɛ-taabalʊ Pascal po-you kɛ kpeŋgbene nɖɩ pɔtɔwaɣ yɔ ɖɩ-yɔɔ. Pɩɩkɛna pɩnaɣ 1657 nɛ pama-tʊ takayaɣ kɩkalaɣ nakayɩ taa nɛ payaɣ-kɛ se Kpeŋgbene
Donald Trump
Donald John Trump, palʊla-ɩ mɩsɩkʊm fenaɣ kɩyakʊ 14 pɩnaɣ 1946 New York tɛtʊ taa, ɛkɛ mansʊʊ malɩ ɛyʊ, ɛlakɩ tʊmɩyɛ kɛlɛm kɛlɛm waa tʊmɩyɛ taa ɛkɛ Amerika tʊ, ɛkɛ kpaɣ ɖooo kɔlaɣ fenaɣ kɩyakʊ 20 pɩnaɣ 2017 alɩwaatʊ kɛ Etaazuunii ɛjaɖɛ tʊ. His president term ended on January 20, 2021. Ɛlakɩ tʊmɩyɛ ɛ-caa nesi tɛɛ tʊmɩyɛ sɔsɔyɛ ɖeɖe nɖɩ payaɣ se Elizabeth Trump & Son, kɛ alɩwaatʊ ndʊ ɛlakaɣ tadɩyɛ sukuli Wharton yɔ Pɛnsilvaanii sukuli kɩtɛzʊʊ taa yɔ.
Pɩkpaɣ nɛ pɩnzɩ 1970 lɛ, ɛwɛna ɖɛsɩ sakɩyɛ nzɩ sɩ-hɩla sɛwa yɔ, ɖɩsɩ sɔsɔsɩ sakɩyɛ sakɩyɛ nɛ payaa-zɩ ɛ-hɩɖɛ. Ɛ-ɖɩsɩ nzɩ sɩ-taa peeɖe ŋga kaakɩlɩ wɛnaʊ ɛsɔda kuduyiŋ nɛ pɩkɩlɩ ɖɔʊ yɔ ŋga yɔ Trump Tower kɛwɛ New York tɛtʊ taa, nɛ ɖɩsɩ sɔsɔsɩ lɛɛsɩ sakɩyɛ kaawɛ ajɛyɛ lɛɛna taa. Pazɩ pazɩ yɔɔ ɛkɔɔ ɛpaɣzɩ politiki tɔm taa ɖʊ ɛ-nɔɔ kpaɣ pɩnaɣ 1980 wɛɛ taa.
Palʊla Donald Trump kɛ Jamaïka kooka taa, Queens egeetiye taa kɛ New York tɛtʊ taa. Pɔsɔ-ɩ Ɛsɔ tɛ Lɩm nɛ pakpazɩ-ɩ ɖoŋ pɩɣyɩyaa Ɛsɔ sɛtʊ ŋgbɛyɛ taa kɛnɛ kɛ e-kooka taa. Ɛ-caa nɛ e-ɖoo pɔ-cɔlɔ lɛ ɛkɛ naanza tʊ kɛ piyaa kagbanzɩ hɛkʊ taa, ɛ-caa kɔyɔ Fred Trump (palʊla ɛlɛ pɩnaɣ 1905 nɛ ɛsɩ 1999) nɛ e-ɖoo kɔyɔ Mary Anne Trump palʊla-ɩ MacLeod cejewiye taa pɩnaɣ 1912 nɛ ɛsɩ pɩnaɣ 2000. Ɛwɛna ɖalaa naalɛ nɛ kɔɔnaa naalɛ ɖɔɖɔ Maryanne Trump Barry, Fred Jr., Elizabeth, nɛ Robert. Fred Trump Jr, ɛkɛ Donald Trump ɖalʊ sɔsɔ ɛsɩba pɩnaɣ 1981 pɩtɩŋna ɛ-sʊlʊm ñɔtʊ yɔɔ kɛnɛ, kɛlɛ Donald Trump kpa ɛ-tɩ nɛ ekizi sʊlʊm tɩŋa keŋkeŋ ñɔʊʊ nɛ sɩgaa naa ñɔʊʊ ɖɔɖɔ.
Donald Trump caa liɖe kɛ Caama ŋgʊ e-ɖoo liɖe kɔyɔ Ekɔsɩ. Ɛ-cɔzɔ naa kaalɩna Kallstadt. Frederick Trump, Donald Trump cɔzɔ kɛlɛ, pɩsɩ ɛ-tɩ ñɩm tʊ pɩtɩŋna ɛlakaɣ tʊmɩyɛ akɔma tɔɔnasɩ ɖɩpɛdɩyɛ taa.
Ilemiye feveku
Miŋ tʊmɩyɛ laba taa lɛ, ilemiye feveku kɛna tomnaɣ ŋga kalɩna haɖaʊ, laŋ, ɖɔɖɛ nɛ tɛtɛ kpɩna nɛ kpɛŋgbɛɛsɩ pɩ-taa nɛ pɩpɩzʊʊ se pɩkɛna ɖenɖe miŋ ɖoŋ feveku lɩɣna yɔ. Pɩnaɣ 2001 taa lɛ, Erɔpʊ tɛ paɣtʊ natʊyʊ lɩwa nɛ tɩyɔɔdʊ se ilemiye feveku  kɛna ñamañamanaa mba paɖazʊ yɔ, mʊzʊŋ nɛ mbʊ pakpakʊ hayɩm taa nɛ pɩkazʊ yɔ. Pɩpɩzʊ pɩkɛna tɔɔnasɩ mʊzʊŋ yaa ɖɔɖɛ ñɩŋ. Pɩkɛna ɖɔɖɔ laŋ nɛ tʊma wena palakɩ-ɛ laŋ hɔɔlʊʊ taa yɔ. Yaa ɖɔɖɔ ñɩɣtʊ tʊma azuluma nɛ tɛtʊ sɔsɔtʊ taa hula.
1952
Pɩnaɣ 1952 kɛ pɩnaɣ 1952 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1952 kɛŋna 52 ñɩŋga. Kɛwɛ pɩnzɩ 1951 nɛ 1953 hɛkʋ taa. =1952 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Teŋgu
Lɩm wandamm kadasɩ nzɩ, sɩ-hɩla yɔ : Lɩŋgamʋʋ (océan) nɛ teŋgu (mer) nɛ kujomuu (lac). Sɩ-naadozo sɩ-taa payɩ lɛ, lɩŋgamʋʋ tɛ lɩm wandamm kadaɣ kɩlɩna walʋʋ. Ka-wayɩ lɛ, teŋgu tɛ lɩm wandamm kadaɣ tɩŋɩna. Nɛ kaka wayɩ lɛ, kujomuu tɛ lɩm wandamm kadaɣ ñatɩŋ. Teŋgu lɩm wandamm kadaɣ tɔm ɖɩkɛdɩɣ cɩnɛ. Teŋgunaa taa lɩm nabɩyʋ wɛ salala nɛ lalaa taa lɩm ñɛwɛɛ leleŋ. Kedeŋa kpeekpe yɔɔ cɩnɛ teŋgunaa tɩŋa taa payɩ lɛ Arabii teŋgu lɩm kadaɣ kɩlɩna walanzɩ nɛ cukaŋ pa-nʋmɔʋ taa. Teŋgunaa taa lɩm cukaŋ fɛyɩ kɩmaŋ kɩ-hɔɔlɩŋ tɩŋa taa. Hɔɔlɩŋ nɩɩyɛ limaa pɩkɩlɩ hɔɔlɩŋ lɛɛŋ. Arabii teŋgu taa lɩm walanzɩ kɛ miiliyɔɔ waa 3,8 km2. Kɩ-hɔɔlʋʋ nakʋyʋ taa lɩm cukaŋ kɛ mɛtɛnaa 5.800. Arabii teŋgu payaɣ ɖɔɖɔ se Oman teŋgu.
Teŋgu kʋnɛ kɩ-wayɩ lɛ, Siini teŋgu tɩŋɩna walanzɩ nɛ cukaŋ pa-nʋmɔʋ taa. Payaɣ Siini teŋgu ɖɔɖɔ se Siini ɛjaɖɛ nɛ hadɛ kiŋ teŋgu. Kɩ-walanzɩ kɛ miiliyɔɔ waa 3,5 km2. Ku-cukaŋ ñɛkɛ mɛtɛnaa 1645 kɩ-hɔɔlʋʋ nakʋyʋ. Kɩ-hɔɔlʋʋ ŋgʋ kɩkɩlɩ liŋguu yɔ, ku-cukaŋ kɛ mɛtɛnaa 5015.
Siini teŋgu wayɩ lɛ, ‘’Sargasses’’ waa teŋgu tɩŋɩna walanzɩ nɛ cukaŋ pa-nʋmɔʋ taa. Kɩ-walanzɩ kɛ miiliyɔɔ waa 3,5 km2. Teŋgu kʋnɛ kɩ-wayɩ lɛ, Meditɛɛranee teŋgu tɩŋɩɣna. Kɩ-walanzɩ kɛ 2 969 000 km2. Ku-cukaŋ kɛ mɛtɛnaa 1 377. Ɛlɛ, kɩ-hɔɔlʋʋ ŋgʋ kɩkɩlɩ liŋguu yɔ, ku-cukaŋ kɛ mɛtɛnaa 4 399. Meditɛɛranee teŋgu taa lɩm lɛɣzɩɣ paa pɩnzɩ mɩnʋʋ nzɩɩ lɛ sɩ-wayɩ.
Meditɛɛranee teŋgu wayɩ lɛ, Wedɛɛlɩ (Weddell) teŋgu tɩŋɩna. Kʋkʋ walanzɩ kɛ 2 800 000 km2.
Laʊ pɩzatʊ
Laʊ pɩzatʊ kɛna pɩzatʊ ndʊ palʊ-tʊ nɛ tɛtɛ kpɩna hʊndʊ yɔ. Tɛtɛ wondu natʊyʊ sakɩyɛ lʊʊ laʊ pɩzatʊ ndʊ, pɩkɩlɩna ajaɣgoŋgonaa. Laʊ pɩzatʊ lʊya wɛ ndɩ ndɩ ɛlɛ Siini ɛjaɖɛ taa kɛ pakɩlʊ-tʊ tɔʊ. Sonzoo nayɛ ɖɔdɔ tɔʊ laʊ pɩzatʊ. Pɔtɔʊ laʊ pʒatʊ ndʊ ɖɔɖɔ nɛ kpootu ndʊ pahaʊ yɔ. laʊ pɩzatʊ tɔʊ lɩ ɖooo caanaʊ taa ɛzɩ pɩnzɩ 2000 nɛ 3000 taa pʊcɔ palʊlʊʊ Yesu. Lɔŋ sɩndɛ nɖɩ pakpakaɣ nɛ pɔtɔʊ nɛ laʊ pɩzatʊ ndʊ yɔ, tɩɩwɛ pɩnzɩ 2500 pʊcɔ palʊlʊʊ Yesu ɛlɛ pɩɩkɛna Siini ɛjaɖɛ taa.
Ɖenɖe palɩwaɣna-tʊ nɛ powokina ɛjaɖɛ nɖɩ ɖɩ-taa yɔ, mbbʊ yebina nɛ payaɣ habɩyɛ nɖɩ se laʊ pɩzatʊ habɩyɛ. Lɛɣtʊ ndʊ pɛmɛsa-tʊ tɛndɛŋga tɛɛ pʊkɔɔ pɩtalɩ pɩnzɩ 560 pʊcɔ ɖa-alɩwaatʊ tʊnɛ tɩtalɩ. Erɔpʊ taa lɛ, laʊ pɩzatʊ tɔʊ lɩ pɩnzɩ mɩnɩŋ looɖo taa. Piyele Fransɩ ɛjaɖɛ taa lɛ pɩnzɩ mɩnɩŋ hiu nɛ naatozo taa.
Palʊ laʊ pɩzatʊ ndʊ kɛ wondu kʊsʊzʊtʊ ɛzɩ nikaɣ tokopnaaa yaa pɩsaŋ nɛ tɔɔla ndɩ ndɩ. Kacalaɣ laʊ pɩzatʊ tɔɔla wɛna ñɩnɩya lɩ a-yɔɔ yɔ pɩɩkɛna pɩnaɣ 2570 taa kɛ Siinɩ ɛjaɖɛ taa pʊcɔ ɖa-alɩwaatʊ talɩ. Laʊ pɩzatʊ lʊʊ lɛɣtʊ wɛɛ mbʊ mɛɛsaɣ tɛɛ nɛ mba papɩza nɛ pehiu pɩ-lɛɣtʊ ndʊ yɔ pɛkɛna cɔŋgɩyaa ɛzɩ ɛsɔsɛtʊ mba mba pese ɛyaa nɛ pɛwɛʊ peɖeke peɖeke nɛ payaɣ-wɛ ɖɔɖɔ se mʊwanɩ yɔ yaa abila sakɩyɛ. Pɔyɔɔ papɩzʊ pɔsxɔzɩ tada laɖaa.
1953
Pɩnaɣ 1953 kɛ pɩnaɣ 1953 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1953 kɛŋna 53 ñɩŋga. Kɛwɛ pɩnzɩ 1952 nɛ 1954 hɛkʋ taa. =1953 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Georges Groddeck
Georg Walter Groddeck, palʊla-ɩ aloma fenaɣ kɩyakʊ 13 pɩnaɣ 1866 Bad Kösen (Saale yɔɔ) nɛ ɛsɩ mɩsɩkʊm fenaɣ kɩyakʊ 11 pɩnaɣ 1934 Knonau tɛtʊ taa, pɩñɔtɩna Zurich, ɛkɛ maɣzɩm kɔyɛ labɩnayʊ ɖɔkɔtɔ Caama ɛjaɖɛ taa.
Palʊla Groddeck Saxe, ɛ-caa kaakɛ ɖɔkɔtɔ niiye mʊyʊ nɔɔyʊ Bismarck cɔlɔ. Ɛwɛɛna ɖalaa naanza nɛ kɔɔnaa, nɛ patɩŋa pasɩbɩna tomnaɣ taa kʊdɔmɩŋ nɩɩyɛ. Kajalaɣ lɛ, ɛɛkɛ sukuli pɩɣa Pforta sukuli taa mbʊ lɛ, Groddeck paɣzɩ kpɛlɛkʊʊ ɖɔkɔtɔ tʊmɩyɛ Berlin.
Pɩkɔɔ pɩnaɣ 1900 nɛ ɛ nɛ ɛ-kɔɔ nɛ ɛ-halʊ kajalaɣ tʊ Else von Goltz-Neumann, patʊlɩ kpeziwɩlaɣ yɔɔ tʊmɩyɛ ɖɩlaɖɛ Baden-Baden. Kedeŋa kpeekpe you kajalaɣ ŋgʊ ɖeɖe lɛ, ɛkɛ sɔɔja ɖɔkɔtɔ ñɩnʊ mbʊ lɛ, peyebina-ɩ kʊdɔntɩnaa nɛ ɛcɔŋna ɔ-yɔɔ kamɩŋaɣ kɩsɛmaɣ tʊmɩyɛ taa. Ɛyʊ ɛ nɛ yɔ ɛkɔɔ nɛ ɛsɩ Suwisi ɛjaɖɛ taa.
Emmanuel Macron
Ɛɛkɛ samaɣ tʊma yɔɔ cɔnɩyʊ (MDC), pɩkɔma pɩnaɣ 2006 ŋtalɩ 2009 lɛ ɛsʊʊ samaɣ ñɩm lɩmaɣzɩyɛ tɩnaa ŋgbɛyɛ taa. Pɩnaɣ 2012 alɩwaatʊ lɛ pakpa-ɩ se ɛkɛ François Hollande takayaɣ taa mayʊ kɛ ɛjaɖɛ ñʊʊ tʊ tʊmɩyɛ taa Fransɩɩ taa kɛlɛ ɛ nɛ-ɩ pɩwɛɛ camɩyɛ e-kewiyitu alɩwaatʊ taa. Ɛ-ɛjaɖɛ taa ɛyaa sakɩyɛ taatɩlɩta-ɩ pʊɖɔɔ piŋ kɛlɛ, patɩkpa-ɩ se ɛpɩsɩ tɔsʊʊ huu nɛ tʊma sɔsɔna nɛ ñʊŋ kalɩyasɩ tʊma tɛ ministri.
Emmanuel Jean-Michel Frédéric Macron kɛ Jaen Michel Macron pɩyalʊ, palʊla-ɩ pɩnaɣ 1950, ɛɛkɛ ɖɔkɔtɔ sɔsɔ ɛzɩ payaʊ se tɔkɩtɛrɩ yɔ, ɛkɛ ɖɔɖɔ wɩlɩyʊ kɛ Amien CHU ɖɔkɔtɔ taa, e-ɖoo kɔyɔ François Noguès, ɛlɛ ñɛkɛ ɖɔkɔtɔ lɔŋ tasɩyʊ samaɣ tʊmɩyɛ ɖeɖe. Ɛyaa mba pɛ-tɛ kajalaɣ sɩba pʊcɔ palʊlɩ-kɛ. Pʊwayɩ yɔ palʊla naatozo papa yɔ Emmanuel, Laurent (palʊla-ɩ pɩnaɣ 1979 kɛlɛ ɛlɛ ñawalɩ Sabine Aimot, nɛ Estelle (palʊla ɛlɛ pɩnaɣ 1982 kɛlɛ ɛlɛ ñawalɩ Carl Franjou).
Macron liɖe lɩna Authie haɖaa taa, Somme tɛtʊ taa. Ɛ-cɔzɔ sɔsɔ Henri Macron kaakɛ egeetiye ñʊʊ tʊ pɩnzɩ 1953 ŋtalɩ 1964. Ɛ-caa ɖoo, pʊ-tɔbʊʊ se e-neze (palʊla-ɩ Robertson cejewiye taa) ɛlɛ tɛ kɛna Bristol Ɛnglɩsɩ ɛjaɖɛ taa. Pɔsɔ Emmanuel Macron lɩm lɛ ɛɛwɛna pɩnzɩ 12 ɖeke pɩlɩna ɛ-maɣmaɣ ɛ-sɔɔlɩm yɔɔ, kɛ alɩwaatʊ ndʊ ɛsʊɣa Yeesuu ŋgbɛyɛ tɩnaa tɛ kɔlɛɛzɩ taa yɔ kɛ Amiens tɛtʊ taa yɔ.
Yuudaayism
Yuuda n̄ɩma tɛ Ɛsɔ sɛtʋ yaa Ɛsɔ tɛɛ luŋuu ŋgbɛyɛ payaɣ se Yuudayism. Patɩlɩ Ɛsɔ tɩlʋʋ mbʋ nɛ paɣtʋ ndʋ tɩ-yɔɔ pɔɖɔŋ nɛ sɔnzɩ ndɩ ndɩ nzɩ palakɩ yɔ, pɩtɩŋa payɩ mbʋ yɔ pɩkpɛndaa nɛ payaɣ se Yuudayism. Yuuda samaɣ kɛ Izirɛɛlɩ piya liɖe taa n̄ɩma. Yuuda n̄ɩma mba pɛkɛ "orthodoxe" taa ɛyaa yɔ, ɛzɩ weyi payaɣ se Daaniyɛɛlɩ Boyarin mbʋ yɔ, ɛtɔŋ se Yuudayism tɛkɛ Ɛsɔ sɛtʋ ŋgbɛyɛ naɖɩyɛ, pɩtɛkɛ ɖɔɖɔ Ɛsɔ yɔɔ lidaʋ wɛnaʋ nabʋyʋ, ɛlɛ, pɩkɛ Izirɛɛlɩ n̄ɩma tɛ sɔnzɩ nɛ pa-lakasɩ lɛɛsɩ ndɩ ndɩ. Pɩtasɩɩna piɖeke, Yuudayism ŋgbɛyɛ taa ɛyaa ɖɔŋ ɖɔɖɔ Ɛsɔ sɛtʋ paɣtʋ taa natʋyʋ yɔɔ.
Ɛsɔ kaɖʋ Nɔɔ Haʋ ɛ nɛ ɖɔ-cɔzɔ Abrɩham pɛ-hɛkʋ taa. Nɔɔ Haʋ mbʋ pʋ-yɔɔ pɩtɩŋnaa nɛ Yuudayism ŋgbɛyɛ n̄ɔ. Izirɛɛlɛ cɔzɔnaa nɛ Yuuda n̄ɩma mba pɛkɛ pe-liɖe taa n̄ɩma yɔ pɛ-ŋgbɛyɛ kɛlɛ. Pɛwɛna paɣtʋ takayɩsɩ, nzɩɩ payaɣ se Tooraa nɛ Nevi'im nɛ Ketouvim. Takayɩsɩ nzɩ sɩkpɛndɩna kpɛm nɛ payaɣ se Taanaakɩ yaa Migra yaa Hebra n̄ɩma Takayaɣ kiɖeɖeɣa yaa pɛ-tɛ Biibili. Ka-taa pama pa-paɣtʋ tɩŋɛ nɛ pe-lidaʋ ŋgʋ pɛwɛna Ɛsɔ yɔɔ yɔ kʋ-tɔm. Pʋwayɩ lɛ, Ɛsɔ ɖʋ Nɔɔ Haʋ mbʋ ɛ nɛ Mooyiizi pɛ-hɛkʋ taa ɖɔɖɔ. Yee mbʋ ɖɔ-cɔzɔ Abrɩham Ɛsɔ tɛɛ luŋuu ŋgbɛyɛ yɔɔ Yuuda n̄ɩma tɩŋnaa nɛ palɩzɩ Yuudayism ŋgbɛyɛ. Ɛsɔ cɛlɩ Mooyiizi paɣtʋ ndʋ yɔ, tɩ-yɔɔ pɔɖɔŋ.
Yuudayism ŋgbɛyɛ sɩma Ɛsɔ kʋɖʋm ɖeke koŋ, ɛnʋʋ lɛ Abrɩham tɛ Ɛsɔ, Iizaakɩ tɛ Ɛsɔ, Yaakɔɔbʋ tɛ Ɛsɔ. Paaleɣyi nɛ Ɛsɔ ɛnʋ ɛ-hɩɖɛ yem. Ɛkɛ Maatɛŋ Ɛsɔ payaɣ-ɩ se "Yaave" (YHWH). Ɛkɛ Ɛsɔ Ɖoŋ tɩŋɛ tʋ, payaɣ-ɩ se "Elohim". Ɛnʋ kɩlɩna pɩtɩŋɛ, ɛnʋʋ lɛ kɩpaɣlaa taa KƖPAƔLƲ, payaɣ-ɩ se "Adonaï". Ɛkɛ kʋɖʋm koŋ, eɖeke ɛwɛna. Ɛkɛ Ɖoŋ tɩŋɛ tʋ. Ɛsɩma pɩtɩŋɛ. Natʋyʋ fɛyɩ-ɩ mɛsaɣ tɛɛ. Ɛwɛ siɣsiɣ nɛ ɛkɛ pʋdɔdɩyɛ nayʋ.
Pɛ-ŋgbɛyɛ nɖɩ ɖisusuu se ɖoŋ tɩŋɛ kpeɣli  "Eloohim" cɔlɔ. Ɛnʋ lɩzɩna kedeŋa kpeekpe nɛ kɔ-yɔɔ wondu tɩŋɛ. Ɛnʋʋ lɛ kiɖeɖeu. Ɛnʋ lɩzɩna Izirɛɛlɩ piya Egipiti ɛjaɖɛ taa.Yerusaalɛm Ɛsɔ kuduyuu tɛɛ cɔjɔnaa lizaɣ Ɛsɔ kelizasɩ. Cɔjɔnaa mbaa payawaɣ se "Kohanim waa". Ɛlɛ, Yuuda n̄ɩma nabɛyɛ, Esseeni liɖe taa n̄ɩma kʋyaɣ cɔjɔnaa mba pɔ-yɔɔ. Pʋ-yɔɔ pɔhɔkɩ Ɛsɔ kuduyuu ŋgʋ, ɛlɛ paɖaɣnɩ-kʋ kʋsʋʋ. Nabʋlɛ n̄ɔkʋʋ ɖeɖe Yuudayism ŋgbɛyɛ taa n̄ɩma mɩzɩ kedeŋa kpeekpe. Mbʋ yebina nɛ Yuuda n̄ɩma Ɛsɔ sɛtʋ ŋgbɛyɛ tɔyɩ kedeŋa kpeekpe.
Izirɛɛlɩ samaɣ taa n̄ʋndɩnaa payaɣ se "rabbanim waa". Mba kpeɣlina nɛ pama pa-paɣtʋ takayaɣ sɔsɔɔ. Ŋgaa payaɣ se "Talmud". Ŋgbɛyɛ naɖɩyɛ, payaɣ-ɖɩ se "Karayisme" ɖɩ-taa n̄ɩma n̄ekizi paɣtʋ ndʋ tɩ-yɔɔ ɖɔm. Mba payaɣ paba se "Beta Izirɛɛlɩ waa" nɛ pɛwɛ Etiopii ɛjaɖɛ taa yɔ, paba n̄aasɩŋ paɣtʋ takayaɣ ŋga.
1954
Pɩnaɣ 1954 kɛ pɩnaɣ 1954 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1954 kɛŋna 54 ñɩŋga. Kɛwɛ pɩnzɩ 1953 nɛ 1955 hɛkʋ taa. =1954 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Pɩcɩlʊʊ yaa putooye pɩyɛ
Pɩcɩlʊʊ yaa putooye pɩyɛ kɛna pɩyɛ nɖɩ ɖɩwɛ lɩm taa yɔ yaa, denɖe lɩm kaawɛ yɔ. Lɩm peeɖe kɛ kañɩŋga nɛ putooye pataaɖɩ nɛ ɖama alɩwaatʊ ndʊ afɩya taɣ-ɛ lɔɔlɔɔ nɛ soŋgaɣ nɛ nikaɣ pakpa yɔ. Putooye yaa pɩcalʊʊ kʊnɛ kɩlɩna kaaŋ nɩɩyɛ taa. Alɩwaatʊ ndʊ lɩm ñɩzʊ kaaŋ ɖoŋ ñɩŋ lɛ, lɩm kʊɖʊmʊm mbʊ pɩkpakʊna putooye ana nɛ pɩdɛɣna pʊcɔlʊʊ pɔɔ nɛ alɩwaatʊ ndʊ alɩʊ ahɔya yɔɔ nɛ alɛ ñataa-ɛ lɔɔlɔɔ lɛ, pɩtɩŋga ikpeŋgeli nɛ pɩpɩsɩ kaaŋ kɩfaŋ lɛɛŋ.
Mbʊ yebina nɛ tɛtʊ lɩzʊʊ kpɛlɛkɩya, tɛtʊ maʊ tʊʊzʊʊ kpɛlɛkɩya nɛ tɛtʊ tʊʊzʊʊ wɛɖʊʊ ñɩnɩya tɔŋ se pɩcilʊʊ yaa putooye pɛɛ anɛ, a-taa nɛ ñɩɣlɩm pɛɛ wena payaɣ-ɛ se kʊwasi nɛ fɛlɩdɩpati yɔ. Pɩlɩɩna kɑaʊ kʊnɛ kɩ-wɛtʊ maɣmaɣ yɔɔ lɛ, nɩɩyɛ pɩzʊ ɩwɛɛ nɛ epuutuu yem. Mbʊ pʊyɔɔ yɔ, ɩtɛcɛyɩ ɛ-ɖɩmayɛ. Pɩcɩlɩŋ pɛɛ anɛ, pɔsɩ taa, teŋgʊnaa taa, lɩm fɛɛŋ taa yaa ɖenɖe lɩm wɛɛ yɔ, peeɖe panaɣ-ɩ. Pɩkazɩ kaaŋ sɔsɔŋ weyi lɩm ñɩzʊ mbʊ yɔ, yee ɩtakpandalɩ nɛ ɖama kɔyɔ, ɛlɛ pɩsɩɣna kañɩŋa nɛ weyi ɩpaɣlaa yɔ, payaɣ-ɩ se pɩcakpalama.
Tɛtʊ lɩzʊʊ kpɛlɛkɩya, tɛtʊ maʊ tʊʊzʊʊ kpɛlɛkɩya nɛ tɛtʊ tʊʊzʊʊ wɛɖʊʊ ñɩnɩya tɔŋ pɩcɩlɩŋ ɩnɛ ɩwɛ ndɩ ndɩ pɩlɩɩna wiluu ŋgʊ iwuu aliwaatʊ ndʊ pɛkɛtʊ ɩ-yɔɔ kɛ hama yɔ yaa ñɩɣlɩm wonu nakʊyʊ yɔ. Pɩcɩlɩŋ pɛɛ naayɛ wɛɛ lɛ, pɛkɛtʊ hama ɩ-yɔɔ lɛ piwuu se « PIF » yaa heŋŋŋ. Pʊtɔbʊʊ se se pɩcɩlɩŋ pɛɛ ana apɩ cɩŋ cɩŋ nɛ awɛ ɖoŋ camɩyɛ. Papɩzʊ pakpaɣ-ɩ nɛ palabɩna tʊma sɔsɔna. Nɩɩyɛ ñewuu « POUF » yaa kpɔŋ kpɔŋ. Kaaŋ ɩnɛ ɩ-taa nɛ pɔŋ nɛ ɩwɛ ɛzɩ kpaŋbʊyɩŋ yɔ. Ɖenɖe kaaŋ ɩnʊ ɩwɛɛ yɔ, peeɖe lɩm wɛʊ camɩyɛ nɛ pɩɩsɔʊ yem. Peeɖe kaɖazɩm nɛ tɛtɛɛ heliminaɣ nakayɩ pɩzʊ pɩwɛɛ ɖɔɖɔ.
Elizabeth 2
Elisabeth 2 tʊ (Ɛŋglɩsɩ kʊnʊŋ taa lɛ, Elizabeth 2), palʊla-ɩ ɖomaɣ fenaɣ kɩyakʊ 21 pɩnaɣ 1926 Mayfair tɛtʊ taa (Londres), ɛkɛ abiɖe ɛgbam yaa wiyaʊ halɩñɩnʊ kɛ Kewiyaɣ kɩkpɛnaɣ ɛjaɖɛ taa kɛ Bretñɩ nɛ Irland nɛ hayɩ kiŋ ɛjaɖɛ, ɛkɛ ɖɔɖɔ Commonwealth of Nations ñʊʊ tʊ, pʊ-tɔbʊʊ ajɛyɛ mɛwɛ man-tɩ yɔɔ waa wena akpɛndɩ nɩɩnɩwa nɛ naalɛ yɔ. Alɩwaatʊ ndʊ ɛ-caa George 6 kpaɣ kewiyitu yɔ pɩnaɣ 1936 pɩlɩna mbʊ ɛ-ɖalʊ Edouard 8 kiza kpelaɣ yɔ, lɛ Elisabeth pɩsɩ peyebina-m ñɩm pɩɣa Ɛŋglɩsɩ ɛjaɖɛ taa. Pɩkɔma kedeŋga kpeekpe you naalɛ ŋgʊ alɩwaatʊ lɛ, Elisabeth sʊʊ Auxiliary Territorial Service, pɩkɛ sɔɔjɛtʊ tʊmɩyɛ kɛnɛ. Pɩkɔɔ kamɩŋ fenaɣ kɩyakʊ 20 pɩnaɣ 1947 lɛ, ɛwalɩ Philip Mountbatten ɛlɛ ɛlʊlʊʊna pɩyaa naananza nzɩ yɔ Charles, Anne, Andrew nɛ Edward. Elizabeth kpaɣ kewiyitu kpelaɣ Aŋglɩtɛɛrɩ ɛjaɖɛ taa lɛlaɣ fenaɣ kɩyakʊ 6 pɩnaɣ 1952, kɛlɛ ɛpɩsɩ lʊbɛ ajɛyɛ wena awɛ a-tɩ yɔɔ kɛ Commonwealth taa ana yɔ Afrika nɛ Hadɛ yɔɔ ɛjaɖɛ, Ositralii, Kanada, Ceylan, Seelandɩ Kɩfalʊʊ, Pakisitan nɛ Royaume-Uni. Kpaɣ pɩnzɩ 1956 nɛ 1992 hɛkʊ taa e-kewiyitu tɛtʊ naa lɛɛzɩ mbʊ pʊyɔɔ yɔ, ageeta naayɛ pɩsa awɛɛ a-tɩ yɔɔ nɛ halɩ lɛɛna pɩsɩ ajɛyɛ maɣmaɣ. Pʊsɔzɩna Ositralii, Kanada, Zelande Kɩfalʊʊ nɛ Kewiyaɣ Kɩkpɛndaɣ ɛjaɖɛ lɛ, Eliwabeth kewiyitu talɩ ajɛyɛ anɛ ɖɔɖɔ Jamaïki, Barbade, Bahamas ɛyaa tɛ, Grenade, Papouasie-Guinée Kɩfalʊʊ, Salomon lɩm hɛkʊ taa ajɛyɛ, Tuvalu, Lucie Kiɖeɖeu, Vincent Kiɖeɖeu nɛ Grenadine, Belize, Antigua nɛ Barbuda nɛ Kristofi Kiɖeɖeu nɛ Nivisi ajɛyɛ.
1955
Pɩnaɣ 1955 kɛ pɩnaɣ 1955 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1955 kɛŋna 55 ñɩŋga. Kɛwɛ pɩnzɩ 1954 nɛ 1956 hɛkʋ taa. =1955 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Yʊlʊnzɩ
Yʊlʊnzɩ kɛ ɛsɩyɛ tɛ ɛjandʊʊ mbilim. Tɔmpiye ndɩ ɖɩlɩna cɔlɩɩ latɛŋ alɩwaatʊ taa caecitas nɛ pʊtɔbʊʊ se ɛsɩyɛ kɩɩnaʊ mbʊ payaɣ se yʊlʊnzɩ. Yʊlʊnzɩ kɛ ɛjandʊʊ ndʊ tutukuna ɛyaa sakɩyɛ ɛjaɖɛ yɔɔ cɩna. Yʊlʊnzɩ nzɩ pɩzɩɣ pʊkɔna tɩlasɩ sakɩyɛ. Paa ɛzɩmta lɛ ɛwɛ sɔndʊʊ taa tam nɛ ɛfɛyɩ ɛ-tɩyɔɔ (ɛzɩ Hongrie Bela naalɛ tʊ yɔ nɛ Enrico Dandolo nɛ yʊlʊm Yohanɛsɩ yaa Žižka Yohanɛsɩ). Ɖɩ-tedaa nɛ ɖɩna yɔ Hɛkʊ Alɩwaatʊ taa yʊlʊnzɩ wɛ ɛzɩ nɔnɔ taa nesi tɛ kɩkpaɣʊm fɛyɩ tɛ ajɛyaa natozo tɛ nzɩ yɔ yaa mɩnʊʊ yɔ lɛ ɛyʊ kʊyʊm nɛ ɛzɩ kajalaɣ kʊdɔŋ, kɛkpɛtɛsaɣ yaa ɛsɩyɛ yɔkʊʊ. Kʊdɔŋ ŋgʊ kɩwɛ eniziye ɛzɩ kɔnzɛtɩ yaa tanaʊ laɖaa mba powoŋguu yʊlʊm. Yʊlʊma wɛ patɩnaa cɔlɔ nɛ palakɩ pɛtɛ fezuu caɣʊ. Papɩsɩ ham waa nɛ pɔɖɔŋ Ɛsɔ nɔmɔʊ se tɛtɛ paahɩɣʊ kʊdɔŋ ŋgʊ kɩ-tɛ sooci. Nɛ nabʊyʊ taa lɛ, sɔlɩm tʊma naayɛ kpaɣkʊʊ-wɛ nɛ pɔcɔŋna pɔ-yɔɔ ɛzɩ Ɛsɔ sɛtʊ tʊma nɛ haɖɛ yʊlʊmaa yɔɔ cɔnaʊ tʊma nɛ akpadɩyaa yaa ajama ɛzɩ yʊlʊma mbʊ yɔ ɖɩɣa ŋga paya nɛ anasayɩ taa se hospice des Quinze-Vingts ŋga kɔñɔ pɩnaɣ 1260 alɩwaatʊ cɔlɔ pɩtɩŋna Louis kiɖeɖeu yɔɔ yɔ nɛ kɩlakɩ camɩyɛ lakasɩ nɛ kɩsɩna yʊlʊmaa yɔ. Ɛyaa niizaɣ yʊlʊmaa samaɣ ɖikpeɣliye taa. Pɩtɩŋna Diderot takayaɣ suzuu yɔɔ pɩnaɣ 1749 mɩsɩkʊm fenaɣ kɩyaakʊ 9 ŋgʊ wiye pɩlɩna yʊlʊmaa yɔɔ, takayaɣ ŋga kɔyɔɔdʊʊ yʊlʊm weyi ɛmʊ niye akɔnta labʊ nɔmɔʊ taa yɔ ɛ-tɔm Nicholas Saunderson nɛ pɩlɛzɩ yʊlʊm tɛ wɛtʊ ɛyaa taa.
Otirisi yʊlʊm weyi ɛmakɩ cɩmɩŋ yɔ Maria Theresia von Paradis kaawoba Paarii tɛtʊ taa nɛ ɛsɩna Valentin Haüy (layʊ nɛ Ɛsɔ tɔm heyiyʊ yʊlʊma tɛ) ɛtʊla kajalaɣ yʊlʊmaa sukuli nɛ kɩpaɣzɩɣ tʊmɩyɛ labʊ pɩnaɣ 1786.
Polindaa kɩlɛmɩŋ naʊ
Polindaa kɩlɛmɩŋ naʊ kɛna lɛɣtʊ sakɩyɛ ndʊ pɛkpɛndaa nɛ pawalʊ nɛ ɛyaa naɣ kɩlɛmɩŋ ndɩ ndɩ kɛ poliŋ taa. Palɩzʊ kɩlɛmɩŋ nɛ ɩ-lakasɩ, ɩ-wɛtʊ nɛ ɖenɖe ɩwɛɛ yɔ. Pawɩlʊ ɛlɛ ɛyʊ ɖɩɩna naʊ nɛ ɛnɩʊ kpaagbaa. Pawɩlʊ keteŋga yɔɔ tɔm, kɩlɛmɩŋ ndɩ ndɩ nɛ tɔm kususutu ɖɔɖɔ. N̄ɩɣyʋʋ kʋnɛ, kɩkɛ lɛɣtʋ kpɛm ndʋ tɩgbaɣ alɩwaatʋ siŋŋ yɔ. Ñɩɩyʊ ŋgʊ kɩ-yɔɔ pataŋ nemasi nzɩ yɔ ŋgʊ payaɣ se TV. Polindaa kɩlɛmɩŋ naʊ wɛna wazasɩ sakɩyɛ pɩkɩlɩna tɔsʊʊ nɛ ɛsɩnda wobu, poliki taa ɖɔɖɔ nɛ ɛsakuliye nʊmɔʊ taa. Pɔyɔɔdʊ kʊnʊmɩŋ ndɩ ndɩ.
Pɩnaɣ 1882 taa kɛ Piritaniki ɛjaɖɛ taa tʊ L.B. Atkinson maɣza kacalaɣ taa se papɩzɩɣ pakpaɣ añɩnɩʊ nɛ pana kɩlɛmɩŋ. Ɛ-lɩmazɩyɛ nɖɩ kɛ Alzasɩ taa ñɩnɩyʊ weyi payaɣ-ɩ se Lazare Weiller yɔ ɛsɔza ɛ-lɔàŋ nɛ palɩzɩ poliŋ taa kɛlɛm kɛlɛm ŋgʊ pɔcɔzaɣ nɛ nisi yɔ. Mbʊ mbʊ pɩkɔɔ pɩsɩɩna se palɩza polindaa kɩlɛmɩŋ. Pɩnaɣ 1957 taa kɛ lɛlaɣ fenaɣ 14 wiye kɛ pape Pie XII kpaɣ Claire d'Assise kiɖeɖeu se ɛkɛna polindaa kɩlɛmɩŋ yɔɔ cɔnɩyʊ.
Maŋgʊ tɛtʊ
Maŋgʊ kɛ Togo ɛjaɖɛ taa tɛtʊ sɔsɔtʊ natʊyʊ. Payaɣ tɛtʊ tʊnɛ ɖɔɖɔ se Sansaani Maŋgʊ nɛ Maŋgʊ kɛŋna Kadasɩ hɔɔlʊʊ (Savanes) taa tɛtʊ sɔsɔtʊ natʊlɛ ñɩndʊ. Pʊtɔbʊʊ se Tapaŋgʊ wayɩ lɛ, Maŋgʊ tɩŋgʊʊna. Tɩʊ nakʊyʊ wɛɛ nɛ payaɣ-kʊ ɖɔɖɔ se maŋgʊ, pɩfɛyɩ se piyiidi ɛyʊ nɛ ɛmaɣzɩ se tɩʊ tɔm pɔyɔɔdɩɣ cɩnɛ. Cɩnɛ lɛ, Togo ɛjaɖɛ taa tɛtʊ natʊyʊ tɔm kɛ pɩkɛnaa.
Maŋgʊ tɛ walanzɩ taa makɩɣna ɛkɩktaarɩnaa ɛzɩ 3 700 yaa kilomɛtanaa 37 km2. Pɩnaɣ 2010 taa pakala ɛyaa tɛtyʊ ndʊ tɩ-taa lɛ, paakpɛnda ɛyaa ɛzɩ 742 39 yɔ. Egeetiye nɖɩ payaɣ se Ooti yɔ, ɖɩ-tɛ tɛtʊ sɔsɔtʊ kɛlɛ Maŋgʊ.
Maŋgʊ posina Tapaŋgʊ ɛzɩ kilomɛtanaa75 yɔ. Pɔɔ ŋga payaɣ-kɛ se Oooti yɔ, ka-lɩm tɩŋgʊʊŋa tɛtʊ sɔsɔtʊ tʊnɛ tɩ-taa. Ooti pɔɔ kɛnɛ, ŋga kɛŋ̀na Togo ɛjaɖɛ taa pɔɔ sɔsɔɣa naalkɛ ŋga, pʊ-tɔbʊʊ se Mɔnɔ pɔɔ wayi lɛ, Ootii tɩŋgʊʊna ɖaalakɩŋ taa.
1956
Pɩnaɣ 1956 kɛ pɩnaɣ 1956 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1956 kɛŋna 56 ñɩŋga. Kɛwɛ pɩnzɩ 1955 nɛ 1957 hɛkʋ taa. =1956 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Ceviye
Ceviye kɛ Togo ɛjaɖɛ taa tɛtʊ natʊyʊ nɛ tiposina Loma tɛtʊ ɛzɩ kilomɛtanaa 35. Ceviye egeetiye tɛtʊ sɔsɔtʊ nɛ wayɩ nɛ wayɩ pɩnaɣ 2014 kʊnɛ kɩ-taa kɩgalʊ ŋgʊ pakalaa yɔ, ɛyaa mba panaa yɔ patala ɛzɩ 59 563 yɔ. Tɛtʊ tʊnɛ tɩkena Zio egeetiye taa tɛtʊ sɔsɔtʊ. Teŋgu nɔɔ hɔɔlʊʊ taa lɛ, Ceviye kɛŋna tɛtʊ sɔsɔtʊ nɛ hɔɔlʊʊ ŋgʊ kɩ-taa lɛ, egeeta cikpena kpɛnda lʊbɛ (7). Tɛtʊ tʊnɛ tɩwɛ habɩyɛ nɖɩ patɩŋgʊʊna nɛ pɛɖɛʊ Purkiina Fasoo yɔ.
Yʊrʊba kʊnʊŋ
Yʊrʊba yaa yoruuba, pɩkɛ egeetiye hɩɖɛ nɛ payaɣ se yorùbá kɛ nɔɔ ɖeʊ tɛ kʊnʊŋ ŋgʊ kɩ-tɛ nɛ Nɩzɛro-koŋgolɛzɩ tɛ kʊnʊmɩŋ cejewiye taa yɔ. Pɩlɩna kʊnʊmɩŋ kpɛlɛkɩyaa sukuli naa yɔ lɛ, paɖʊ-kʊ Kwa kʊnʊmɩŋ taa yaa Benuuwe-koŋgolɛzɩ kʊnʊmɩŋ taa.
Ɛyaa ndɩ ndɩ tɛ sɔnzɩ labʊ wɩlɩʊ yʊrʊba mba ɖɩlɩyɛ pʊkɔ pɩtalɩ Naajeeriya tɛtʊ sɔsɔtʊ ndʊ payayaɣ se Ile-Ife yɔ. Samaɣ ŋga kɔyɔɔdʊʊ yʊrʊba kʊnʊŋ yɔ patala ɛyaa miiliyɔɔ waa nɛɛlɛ nɛ kɩgbanzɩ Naajeeriya ɛjaɖɛ taa ɖeeɖe kɩ-kɛ ɛjaɖɛ taa kʊnʊmɩŋ naatozo taa kʊnʊŋ lɛɛkʊ nɛ ɖɔɖɔ pɔyɔɔdʊʊ-kʊ Peenɛɛ nɛ Togo ajɛyɛ taa. Pɔyɔɔdʊʊ yʊrʊba kʊnʊŋ ɖɔɖɔ Antilles ajɛyɛ taa nɛ Ameriki latini kɔzɩ kɔzɩ Kuubaa ɛlɛ pɩtɩŋna Afrika yoma mba palʊlɛ-wɛ peeɖe yɔ nɛ palakɩ Santeriya tɛ ɛsɔ kɩlaʊ sɔnzɩ yɔ nɛ pɔyɔɔdʊʊ-kʊ ɖɔɖɔ Biresiili ɛjaɖɛ taa kɔzɩ kɔzɩ Candomble ɛsɔ sɛtʊ ŋgbɛ taa.
Pama yʊrʊba kʊnʊŋ nɛ masɩ kpata naa ndɩ ndɩ ɛlɛ pakɩlɩ ñɩɣʊ Latɛŋ maʊ kpata yɔ kɛnɛ. Peenɛɛ ɛjaɖɛ taa lɛ, kewiyaɣ tɛ matʊ lakɩna tʊmɩyɛ nɛ ɛjaɖɛ taa kʊnʊmɩŋ tɛ masɩ paɣtʊ ndʊ pasɩma-tʊ yɔ, ŋgʊ Naajeeriya lɛ, kewiyaɣ matʊ ñɩɣʊ niye Pan-Nigérian masɩ paɣtʊ yɔ kɛnɛ. Peenɛɛ ɛjaɖɛ taa lɛ, pama yʊrʊba kʊnʊŋ nɛ pɛ-ɛjaɖɛ taa kʊnʊmɩŋ tɛ masɩ. Naajeeriya ɛjaɖɛ taa lɛ, pɛtɛ masɩ kɛ Latɛŋ masɩ nzɩ masɩ yʊsʊʊ walanza yɔ. Pɩkpeekpe pɩta lɛ yʊrʊba kʊnʊŋ masɩ kɛ Pan-Nigéria tɛ masɩ kpeekpe haɖɛ ñɩnzɩ.
1957
Pɩnaɣ 1957 kɛ pɩnaɣ 1957 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1957 kɛŋna 57 ñɩŋga. Kɛwɛ pɩnzɩ 1956 nɛ 1958 hɛkʋ taa. =1957 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Kantɛ
Kantɛ kɛ Togo ɛjaɖɛ taa tɛtʊ natʊyʊ nɛ tɩ-taa ɛyaa yɔɔdɩɣ kʊnʊŋ ŋgʊ yɔ, payaɣ-kʊ se lamba. Kʊnʊŋ ŋgʊ kɩ-taa lɛ, kantɛ wɛ tɔmbe naalɛ taa: kan tɔbʊʊ se kɔɔ nɛ tɛ tɔbʊʊ se ɛ-tɛɛ, mbʊ yebina nɛ payaa peeɖe se Kantɛ.
Tɛtʊ ndʊ pɛtɛzʊ nɛ powolo lakʊ ŋgʊ payaɣ-kʊ se keeraŋ yɔ kɩ-taa. Peeɖe mba pakɩlʊ tadɩyɛ labʊ yɔ mba lɛ kotokoli mba (mba palɩna Kɩgbaafʊlʊ yɔ) nɛ Naajeeriya tada laɖaa. Wayɩ nɛ wayɩ pɩnaɣ 2006 taa kɩgalʊ ŋgʊ pakalaa yɔ, ɛyaa mba panaa yɔ patala ɛzɩ ɛyaa 11 742 yɔ.
Jean de la Croix
Palʊla Jean de la Croix kɛ Fontiverosi tɛtʊ taa (Ɛsɩpaañɩ ɛjaɖɛ taa) kɛ mɩsɩ kʊm fenaɣ 24 pɩnaɣ 1542 nɛ ɛsɩ Ɛsɔ sɛtʊ ŋgbɛyɛ nɖɩ payaɣ-ɖɩ se Ubeda yɔ ɖɩètaa kɛ saŋgayɩŋ fenaɣ 14 pɩnaɣ 1591. Jean de la Croix kɛna layʊ sɔsɔ nɔɔyʊ ɖenɖe payaɣ se Karmɛlɩ yɔ nɛ paɖɛlɛsɩ-ɩ se karmɛlɩ taa kiɖeɖeu. Ɖenɖe ɛma tɩsɩʊ takayasɩ nɛ pʊɖɔɔ yɔ peɛɖe yebina nɛ pacaŋ pakpaɣ-ɩ ɛzɩ Ɛsɔ sɛtʊ taa sɔdʊʊ sɔsɔʊ kpem yɔ kɛ pɩnaɣ 1526. Pɔtɔkɩ Jean de la Croix kiɖeɖeu tɛ kazandʊ kɛ paa saŋgayɩŋ fenaɣ ŋga lɛ ka-kɩyakʊ 14 wiye. Palʊla Jean de la Croix kɛ hɔʊ ŋgʊ kɩ-taa laŋhɛzɩyɛ wɛɛ yɔ, ɛlɛ ɛɛsɔɔlaa se e-sukuliu wayɩ lɛ ɛsʊʊ Ɛsɔ sɛtʊ ŋgbɛyɛ nɖɩ ɖɩwɛ lakʊ taa yɔ. Ɛlɛ pɩlɩɩna Thérèse d'Avila tɛ lɔŋ pasɩɣ yɔ lɛ, etisi nɛ ewolo ɛ-tɛ ŋgbɛyɛ taa nɛ ɛcɔŋna mba pɛcɛla pa-tɩ kɛ karmɛlɩ taa nɛ pɛkɛ abalaa yɔ pɔ-yɔɔ. Ɛma takayɩsɩ ndɩ ndɩ nɛ sɩ-taa lɛ, ɛwɩlɩɣ nɔmɔʊ ŋgʊ kɩwokina ciyamnaa nɛ Ɛsɔ cɔlɔ kiŋ yɔ. E-wezuu caɣʊ taa pɩɩmʊna-ɩ sɩŋŋŋ nɛ ɛ-taabalaa mba pataakaŋ nattŋgbala yɔ, pakʊmɩ-ɩ hɩɖɛ se Atɩma-tʊ, nɛ paa-anɩ ɛhawaɣ-ɩ ñamtʊ pɩŋŋŋ. Ɛsɩba nɛ piteleɖi lɛ, pacaŋ pana se ɛkɛ kiɖeɖeu nɛ ɛkɛ ɖɔɖɔ Ɛsɩpaañɩ ɛjaɖɛ taa mba pakɩlɩ Esɔ yɔɔ tɩsɩʊ siŋŋŋ yɔ. Pɩlaba ɖɔɖɔ ɛzɩ Thérèse d-Avila yɔ ɖeyi ɖeyi. Katolika ŋgbɛyɛ naa mbʊ lɛ, ɖɩpaɣzɩ-ɩ tɩmnaʊ kɛ pɩnaɣ 1675 nɛ pɩla mbʊ ɖɔɖɔ lɛ, ɛla ham lakasɩ ndɩ ndɩ nɛ pɩwɩlɩna kaɣlaa se ɛkɛ kɩɖeɖeu nɛ paɖʊ-ɩ ɛyaa kiɖeɖema taa kɛ pɩnaɣ 1726.
Rushmore pʊʊ
Rushmore pʊʊ kɛna pʊʊ ŋgʊ kɩwɛ Amerika taa yɔ nɛ kɩkɛna pʊʊ ŋgʊ kɩ-yɔɔ palɩza sɔdɩŋ sɔsɔŋ anjaʊnaa yɔ. Kɩwɛ Amerika tɛtʊ ndʊ payaɣ-tʊ se Keystɔnɩ yɔ tɩ-taa, egeetiye nɖɩ payaɣ-ɖɩ se Rapid Sitii yɔ, ɖɩwɛ Takota nɛ hadɛ kiŋ. Pʊʊ ŋgʊ kɩ-yɔɔ palɩza Amerika ɛjaɖɛ ñʊndɩnaa. Peeɖe palɩza nʊndɩna ɛzɩ kpaɣ pɩnzɩ ɛzɩ 150 yɔ. Saayʊ weyi payaɣ-ɩ se Gutzon Borglum yɔ ɛlɩza Amerika ñʊndɩna mba pa-hɩla kɩla sɛʊ kɛ ɛjaɖɛ nɖɩ ɖɩ-taa yɔ nɛ pɛkpɛnda ñʊndɩna 4.
Pa-anjaʊna kʊkɩyɩmɩŋ taa tala ɛzɩ mɛtanaa 18 yɔ. Ɛlɩza ñʊndɩna mba kɛ kpaɣna pɩnaɣ 1770 nɛ 1900 taa. Mba ɛlɩza yɔ, pa-taa kɔyɔ:
Pʊʊ ŋɣʊ kʊ-yɔɔ ɖenɖe palɩza se pasaɣ sɔdɩŋ ɩnʊ ɩ-kɩlɛmɩŋ yɔ, pɩtɛ walanzɩ taa wɛ ɛzɩ 5,17 km2 yɔ nɛ ɖaalakɩŋ ñatalɩʊ ɛzɩ 1 745 yɔ. Ɛsɩyɛ egbena tɔm taa lɛ, ɛyaa ɛzɩ miliyɔɔna naalɛ yɔ woki paa pɩnaɣ ŋga.
Pɩnaɣ 1885 kɛ Niu Yɔrkɩ tɛtʊ taa tɔm hʊʊ temiyu weyi payaɣ-ɩ se Charles E. Rushmore yɔ, ɛnʊ nanap pʊʊ ŋgʊ nɛ ɛcɛlɛ-kʊ ɛ-hɩɖɛ se Rushmore. Payawaɣ-kʊ Cɔzɔnaa looɖo pʊʊ. Pʊʊ kʊnɛ kɩkɛna Amerindɩyɛŋ mba lone kiɖeɖeye nɛ peeɖe habɩyɛ kɛ ɛjaɖɛ nɖɩ ɖɩ-ñʊʊtʊ weyi payaɣ-ɩ se Lakota Black Elk yɔ ɛtɩŋgaɣ nɛ ɛkpaɣ kɩ-ñʊʊtaa. Ñɩnɩyaa anasayɩaa nabɩyɩ yɔɔdʊ se pʊʊ ŋgʊ kɩɩwɛna hɩla sakɩyɛ ɛzɩ: Kʊʊgarɩ pʊʊ, Sʊgarlodi pʊʊ, Sʊlʊkʊta pʊʊ ɖaɣ yaa ɖɔɖɔ Keyiston pʊʊ. Kɩpɩza Rushmore pʊʊ kɛ alɩwaatʊ ndʊ Rushmore, David Swanzey, nɛ Bill Challis pɛyɛlaɣ se patɩlɩ hɔɔlɩŋ ndɩ ndɩ yɔ.
Ñamtʊʊ
Ñamtʊʊ kɛ Togo ɛjaɖɛ taa tɛtʊ natʊyʊ. Wayɩ nɛ wayɩ kɩkalʊʊ ŋgʊ pakalaa pɩnaɣ 2010 taa yɔ pana ɛyaa ɛzɩ 22 986 yɔ. Yee pɔtɔma se pakalɩɣʊ ɛyaa kɛ km2 kɔyɔ, pɛwɛʊ  ɛzɩ ɛyaa 1 095 yɔ. Ñamtʊʊ tɛtʊ walanzɩ taa makɩɣna ɛzɩ ɛkɩtaarɩnaa 2 100 yaa 21 km2.
Tɛtʊ tʊnɛ tɩwɛ Kayaɣ egeetiye taa nɛ ndʊ lɛ Tʊfɛlɩgʊ egeetiye tɛtʊ. Ñamtʊʊ tɛtʊ wɛ habɩyɛ sɔsɔyɛ nɖɩ ɖɩkʊyʊna Loma nɛ ɖɩɖɛɣʊ Purkiina Fasoo yɔ. Tɛtʊ tʊnɛ tiposina Kayaɣ ñɩndʊ ɛzɩ kilomɛtanaa 30  yɔ.
Ñamtʊ taa pɩsa nɛ tɔsʊʊ ɖɛɛna ɛsɩundaa camɩyɛ lɛ, haɖaa nɩɣna ɖama nɛ pahayɩʊ ɖama efemiye efemiye. Peeɖe tɛtʊ taa pɩlabamawaa wɛna ŋgbɛyɛ naɖɩyɛ nɛ payaɣ-ɖɩ se KODHANI. Pɩlabamwaa mba patʊma sɔsɔna kɛlɛ se pataa tɔlɩm kɛ tokonaa yɔɔ nɛ pɛwɛna akɔma ɖaɣ nɛ palakɩ tɔɔnasɩ nɛ pɛpɛtɩʊ ɖɔɖɔ.
Paa kʊjʊka ŋga lɛ, payakɩ Ñamtʊʊ kɩyakʊ. Tɛtʊ ndʊ tɩ-taa palɩza tɔɔyʊʊ nakʊyʊ Kléber Dajo tɛ kɛ Siu tɛtʊ taa. Tɔɔyʊʊ ŋgʊ kɩɖɩɩna ɖou nɛ pʊtɔbʊʊ se tɔɔyʊʊ ŋgʊ kɩɖɩɩna ɖou yɔ, kɩfɛyɩ kañatʊ, ɖɔɖɔ lɛ, pɩwɛɛ se paa anɩ ɛña ɛ-tɩ, ɛtaasɔɔlɩ se peheyii kiheyu se ɛkʊyɩ. Tɔmʊʊ nakʊyʊ ñalakɩ ɛyaa kiii.
Kʊkʊ lɛ se Kléber Dadjo wɛna pɩlaŋ naalɛ; lɛɛkʊ wɛ katolika mba pɩlaŋ yɔɔ nɛ lɛɛkʊ ɛ-tɛ ɖɩɣa: lee pepima-i siŋŋŋ yɔ? Ñamtʊʊ kooka nakayɩ payaɣ se Koka nɛ pɔɔ nakɩyɩ wɛɛ peeɖe nɛ paakpaɣ ka-taa kpakpasɩ kaʊ mbʊ pʊyɔɔ yɔ, pɔtɔŋ se pɔɔ ŋga ka-taa kpakpasɩ pɩsɩɣ calɩm kɛ ɖeebiye taa. Yee pɔtɔŋ mbʊʊ yɔ, kooka ŋga ka-taa kɛ ɛyaa kɩdɛkɛdaa mba pasɩba yɔ pe-feziŋ woki nɛ ɛcakɩ. Kayaɣ tɛtʊ pɩzɩʊ tɩmʊ agɔma yaa ɛsɩyɛ egbena mba, pɩlɩɩna Ñamtʊʊ ɛsɔdaa lɔɔɖa kadaɣ yɔɔ, kadaɣ ŋga katakɩlɩ posinau Kayaɣ tɛtʊ. Loma taa ɛsɔdaa lɔɔɖa kadaɣ sɔsɔwa nakayɩ wɛɛ nɛ ŋga kɩlɩɣna agɔma yaa ɛsɩyɛ egbena mba mʊʊ mbʊ pʊyɔɔ yɔ, kaka wɛ teŋgu nɔɔ kpam. Ɛlɛ pɩsa nɛ pʊɖʊ ɛyaa hʊnʊm nɛ pakpaɣ ɛsɔtaa lɔɔɖa kɛ Namtʊʊ yaa petii peeɖe lɛ, komina wɛɛ kɩcɛyʊ kɩ-tɩ se kɩñɔɔzɩ peeɖe ɛsɔtaa lɔɔɖa kadaɣ nɛ katasɩ walɩɣ nɛ kɛwɛɛ ɖɔɖɔ ɖeu camɩyɛ.
1958
Pɩnaɣ 1958 kɛ pɩnaɣ 1958 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1958 kɛŋna 58 ñɩŋga. Kɛwɛ pɩnzɩ 1957 nɛ 1959 hɛkʋ taa. =1958 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Hʋzʋʋ
Ɛyʋ wɛna hʋzʋŋ naalɛ: nesi kɩpanzɩ yɔɔ ñɩŋʋ nɛ nɩmɩyɛ yɔɔ ñɩŋʋ. Ɛyʋ laŋɩyɛ taa hokasi nasɩyɛ wɛna nɛ sɩtaŋ hʋzʋŋ ɛnʋ ɛnɩɩlɛ. Ɛyʋ laŋgɩyɛ taa lɛ hʋzʋŋ kɛna mbʋ papɩzɩɣ nɛ payaa se kaɖɛ ɖeɖe yɔ. Hʋzʋŋ wɛ sɩnasɩ, laŋɩyɛ nɛ siɣye pɛ-hɛkʋ taa. Hʋzʋŋ taa kɛ heelim mbʋ ɛyʋ fezuu yɔ pɩwoki nɛ ɛnʋ lɩzɩɣna heelim mbʋ pɩ-taa anaɣam nɛ pɩcalɩ tomnaɣ kpeekpe pɩkasɩ nɛ mʋbʋ pɩfɛyɩ ɖeu yɔ pɩɖaɣnɩ lɩʋ. Hʋzʋʋ ŋgʋ kɩwɛna nesi kɩpanzɩ yɔɔ yɔ kɩtɛyɩ tam naatozo: hʋzʋʋ ŋgʋ kɩ-hay naalɛ kiŋ wɛɛ, kɩ-hadɛ kiŋ wɛɛ nɛ pɩtasɩna kɩ-hɛkʋ taa. Piyele nɩmɩyɛ ŋgʋ wɛna hɔɔlɩŋ naalɛ: hayʋ kiŋ nɛ hadɛ kiŋ. Hʋzʋʋ naatozo ñɩŋʋ wɛna hɔɔlɩŋ naalɛ ɛzɩ nɩmɩyɛ ñɩŋʋ ɖɔɖɔ yɔ.
1960
Pɩnaɣ '1960 kɛ pɩnaɣ 1960 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1960 kɛŋna 60 ñɩŋga. Kɛwɛ pɩnzɩ 1959 nɛ 1961 hɛkʋ taa. =1960 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Bɛrɩlɩyɔm
Cɛnzɩ X waa sʊʊ-ɩ ɖeu, nɛ ɛlɩzɩ nazɩyʊ fɛyɩ waa alɩwaatʊ ndʊ alɩfa tɛ kɔtɩɩ waa makɩ-ɩ yɔ, ɛzɩ mba radɩyɔm yaa pɔlɔnɩyɔm lɩzɩɣ ɖɔɖɔ yɔ. Ɛjaɖɛ taa sɔŋaɣ nɛ ɛzɔkaɣ ñɩɣyʊʊ pɛwɛ camɩyɛ yɔ, bɛrɩlɩyɔm ɛɛmʊ kalɩkɔdaɣ paa ɛwɛ helim taa kɔyɔ. Ɛlakɩ ɛ-tɩ kalɩkɔdaɣ cɛŋga cikpelaɣ nakayɛ ŋga hana-ɩ ɖoŋ se ɛkayɩ ñɩɣlʊʊ yɔɔ.
Palakɩ tʊmɩyɛ nɛ bɛrɩlɩyɔm hɔɔlɩŋ sakɩyɛ taa, pʊyɔɔ yɔɔ paɖʊ-ɩ kajalaɣ ndɔnjɔɔlɩyɛ lɩm wondu nɛɛlɛ nɛ lʊbɛ takayɩ hayʊʊ yɔɔ ɛlɛ, pɩlɩna ɛ-tɛ sɔtʊ yɔɔ ɛwɛ ɖenɖe pɩsaŋ yɔ, pɛlɛzɩ-ɩ nɛ wondʊ kɩlɛɛzɩtʊ naa lalaa.
Pana-wɛ ɛwadɩyɛ nzʊlɩma taa, alɩwaatʊ wɩlɩɣ ñɩɣyɩŋ cɛnzɩ kɩcɩcɔsɩ taa (weyi ɛlʊkɩna ñɩɣyʊ hɔmtʊ yɔ), mba pakaɣ lɛɛzʊʊ Hubble pɩnaɣ 2018, palabɩ-wɛ nɛ bɛrɩlɩyɔm nɛ ɛsɔtaa lɔɔɖa tʊma ɖeɖe. Paa lɛ-ɩ labɩnaʊ nɛ tʊmɩyɛ kajalaɣ pombo pɩlɩna ɛzɩma ɛkɛ ketu wonuu kɩbaŋʊ camɩyɛ nɛ ɛ-tɛ kpɩndʊʊ yɔɔ, nɛ sɩzʊʊ kaɣɖɛ naatalʊʊ nɛ sabɩyɛ nɛ pʊwɛ ɛzɩ pɛkpɛndʊʊ alɩmɩnɩyɔm nɛ bɛrɩlɩyɔm yɔ. Pʊkɔma pʊwayi lɛ, pekizi-ɩ ahelesa ñamsʊʊ ñɩɣyɩŋ taa pɩlɩna ɛ-tɛ sɔtʊ ɖoŋ ndʊ yɔɔ.